Migratzaileak gara erakusketa Ciudad Real hirira iritsi da - Hospitalidad.es\nMigratzaileak gara erakusketa Ciudad Real hirira iritsi da\nLópez Villaseñor udal museoan egongo da ikusgai azaroaren 14tik abenduaren 10era.\nMigratzaileak gara argazki-erakusketa, Hospitalidad.eu kanpainak sortutakoa eta antolatutakoa (Entreculturas fundazioaren, Espainiako eta Mexikoko Migratzaileentzako Jesuita Zerbitzuaren eta Jesusen Konpainiaren Gizarte Sektorearen bidez), Ciudad Real hirira iritsi da, eta López Villaseñor museoan egungo da ikusgai datozen lau asteetan. Proposamen honen bidez, erakunde horiek agerian utzi nahi dute pertsona migratzaileek errealitate gordinari aurre egin behar izaten diotela, munduko hainbat tokitan, bizitza duin bat bilatzeko bidean, bai Mexikon, bai Balkanetan, bai eta Espainiaren hegoaldeko mugan ere, besteak beste.\nAzaroaren 14an egindako inaugurazio-ekitaldian parte hartu zuten Raquel Martinek, Entreculturas fundazioko komunikazio-buru eta Hospitalidad.eu kanpainako sentsibilizazio-arduradun denak, eta Matilde Hinojosak, Ciudad Realeko Udaleko Gizarte Ekintzako eta Nazioarteko Lankidetzako zinegotzi denak. Raquel Martínen hitzetan, “Migratzaileak gara erakusketak, pertsona migratzaileen sufrimendua erakusteaz gainera, harago joan nahi du; gure xedea da ikusleek beren buruei galdetzea zer dagoen ihes eta bidaia horren atzean, zer egingo ote genukeen guk haien egoeran, zer arrisku-egoerek bultzatzen dituzten errealitate hori bizitzera. Guztiok migratzaileak garela ohartarazi nahi diegu”.\nMatilde Hinojosak azpimarratu zuen “erakusketa honen xedea dela herritarrak sentsibilizatzea, gazteenak batez ere, munduko hainbat mugatan bizi diren muturreko ahulezia-egoeren inguruan”.\nCiudad Realeko Udalaren Gizarte Ekintzako eta Nazioarteko Lankidetzako Sailarekin lankidetzan, Hospitalidad.es kanpainaren erakusketa Gaztela-Mantxako hiriburuan egongo da ikusgai 2017ko azaroaren 14tik abenduaren 10era.


Oiartzun KEko neskek 86 minutu soberan izan dituzte : Oarsoaldeko Hitza\nOiartzun KEko neskek 86 minutu soberan izan dituzte\nLehen Nazional Mailako neskek Logroñes azpiratu dute, lehenengo lau minututan bi gol sartuta. Hirugarren taldeak husna berdindu zuen Allerrurekin.\nMaria Granadok sartu zuen oiartzuarren bigarren gola.\nOiartzun Kirol Elkarteko neskei 86 minutu sobratu zitzaizkien larunbat goizean Karla Lekuonan jokatutako partidan. Logroñesen bisita jaso zuten oiartzuarrek, eta begiarekin klisk egiten zuten bitartean bi gol jaso zituzten. Laugarren minuturako oiartzuarrak markagailuan agintzen ari ziren.\nHortik aurrera, partidaren erritmoa moteltzen joan zen. Errioxarrek aldea moztu zuten bigarren zatian, baina oiartzuarrei kilima batzuk besterik ez zizkieten egin. Azkenerako, Maialen Lobetek eta Maria Granadok sartutako golak izan ziren balio izan zutenak, eta hiru puntuak Ugaldetxon geratu ziren.\nOiartzun sailkapeneko laugarren postuan dago, liga bukatzeko sei partidaren faltan.\nBestalde, asteburuan jokatu duen beste taldea nesken hirugarrena izan da. Allerruren kontrako eskualdeko derbia jokatu zuten atzo, eta markagailua ez zen mugitu.\n‘Lezokeitan’, familiak euskaraz bilduko dituzten kartak\nCOVID-19a: kutsatuak eta tasak beherantz Oarsoaldean\nAltzaten parkea dute amets\n"Engainatzea, errealitatea desitxuratzea, eta egiten ari ez den lana justifikatzea" leporatu dio Lezoko EAJk EH Bilduri\nOarsoaldeko herri guztiak, COVID-19aren eremu gorritik at


Ezagutu zer ikus dezakegun Eskoziako Glasgow hirian | Bezzia\nZer ikusi Glasgowen\nSusana Garcia | 21/04/2021 10:00 | Bizimodua, Bidaia\nLa Glasgow hiria Clyde ibaiaren ondoan dagoen portu hiria da. Lowlandseko Eskoziako hiri hau ez da normalean Edinburgorekin alderatuta bisitatzeko lekua, baina gauza interesgarriak ere ezkutatzen ditu. Mendetik XX.era oso hiri oparoa eta industriala izan zen, beraz, hazkunde handia izan zuen. Gaur egun oraindik arkitektura viktoriarra eta georgiarra ikus ditzakegu, baita gune modernoagoak ere.\nIkus dezagun zer diren Glasgow hiriko interesguneak, hori ere bisita interesgarria da. Bisita bikaina da Edinburgon bagaude, ordubete baino lehen iristen baita. Beste hiriez gain, bere erdigune historikoa eta ibaiaren ondoan dagoen ataka berritua ikusteko aukera izango dugu.\n1 San Mungo katedrala\n2 Kelvingrove museoa\n3 Glasgowko lorategi botanikoa\n4 Glasgoweko nekropolia\n5 Ashton eta Hidden Lane\n6 Glasgow hiriaren erdigunea\nSan Mungo katedrala\nHau Katedrala eraikin zaharrenetako bat da eta estilo gotikoaren benetako irudikapena Eskozian. Mendean eraikitako eta XV. Mendean berritu zuten katedrala da. Hiriko zaindari den Saint Mungo hilobia bisita dezakezu eta XIII. Mendeko kripta zahar batean dago. Gainera, beirate ederrak ere ikus ditzakezu, egungoak diren arren, eta sabaia XV. Oso katedral ederra eta Glasgow hirian ezinbesteko bisitetako bat.\nHiri honetan museo ugari dago, nahiz eta hori ikusi behar ez duzun guztia galdu, horiek guztiak ikusteko denbora asko ez baduzu. Museo hau lorategi ederrez inguratuta dago eta ingurua erakartzen ez ezik, intereseko lan ugari ditu. Haien geletan ikus dezakegu Boticelliren "Deikundea" edo Dalíren "San Juan Gurutzeko Kristoa", baita Van Gogh edo Rembrandten margolan batzuk ere.\nGlasgowko lorategi botanikoa\nHau ederra Lorategi botanikoa West End-eko mutur batean dago. Parke publiko handia da, udaberrian eta udazkenean bezalako sasoietan oso ederra dena. Lorategi honetan Kibble jauregia aurkitzen dugu, bisitatzea merezi duen Victorian berotegi-izugarri handia. Argazki ederrak ateratzeko leku aproposa.\nSt Mungo katedralaren ondoan hor dago Glasgowko nekropolia ederra. Edinburgon ere antzinako hilerri ederrak ikus ditzakezu, benetan xarma berezia dutenak. Hilerri hau victoriar garaikoa da, beraz, harrituta utziko gaituzten xehetasun ugari ditu. Hilerrian xehetasun guztiak miresten ibili eta katedralera igo dezakezu goitik ikusteko.\nAshton eta Hidden Lane\nErreiei buruz ezer entzuten baduzu, kale estuak, zaharrak eta harriztatuak dira, hiriko giro onena aurki dezakezu. Beraz, beste bisita bat ziur asko Ashton eta Hidden Lane izango dituzu. Ashton unibertsitate barrutian dago eta giro ona duten taberna eta jatetxeak aurki ditzakegu non geldialdia egin. Ezkutukoa lasaiagoa da, kafetegi eta denda batzuekin zerbait interesgarria erosteko.\nGlasgow hiriaren erdigunea\nHiriaren erdialdean leku interesgarri batzuk ikus ditzakegu, artea eta fatxada ederrak aurkitzen ditugun hiria baita. George Square oso plaza zentrala da, gerra oroigarria duena. Buchanan kalean kalerik komertzialena aurkitzen dugu hiritik, kale eta kale interesgarri batzuekin eta hiri artearen erakusleihoekin. The Lighthouse ere bisita dezakegu, Mackintosh-eko oso eraikin bitxia, egunkari baten egoitza zena, baina gaur egun doako sarrera duen museoa.\nArtikuluaren bide osoa: Bezzia » Bizimodua » Zer ikusi Glasgowen\nEzkontzako argazkiak, nola itxura ona izan beti?\nZer da fenugreek eta zertarako erabiltzen da?


Osasuntsu hasi Kaixo, gu María, Silvia, Jon eta Gorka gara, eta osasuntsu egoteko zer gosaldu behar dugun, zer hamaiketako hartu behar dugun, zer jan behar dugun, zer askaldu behar dugun eta zer afaldu egin behar dugun esango dizuegu. 2.\nGosaria Gosarian ez dugu beti gauza berdinak jan behar, eta osasunerako gauza txarrak ez ditugu jan behar baina egun batean bakarrik jaten ba dituzu ez da ezer gertatzen. Egun batzuetan esnea zerealekin, beste egun batean laranja zukua, beste egun baten fruta zerbait… 3.\nHamaiketako Hamaiketakoan jateko fruta, galletak, ogitartekoak, zukuak,… etab gauza daude ondo osasuntsu egoteko. Baina osasuntsu egon nahi ba duzu ez jan opil asko. 4.\nBazkaria Bazkarian denetarik jan behar da, ez bakarrik gustatzen zaiguna; barazkiak, pasta, arrana, okela, baita fruta ere. Opilduegia ez dira egun guztietan jan behar osasuntsu egon nahi ba duzu. 5.\nAskaria Askaria ez da eguneko janaririk nagusiena. Baina umeei ondo etortzen zaie arratsaldean jatea. Askaria ez oso inportantea baina jaten ba duzu opilduegi sako ez jan , edo bestela ez zara osasuntsu egongo. 6.\nAfaria Afarian baita denetarik jan behar da. Batzuetan sopa, beste batzuetan purea, beste batzuetan arrana, edo okela,… Ezin da beti berdina jan. 7.\nAmaiera María Silvia Gorka Jon Recommended


Hilabeteak eman dituzte eguna noiz helduko zain, makinaria politiko eta urbanistikoa prest. Uztailaren 1a zeukaten finkatuta, berez, Zisjordaniako (Palestinako lurralde okupatuak) lurraldearen herena Israelgo Estatuak beretzat hartuko zukeen egun gisa. Palestinarren bizitza inguratzen duen harresia barrurago eramateko promesarekin lortu zuen Benjamin Netanyahuk presidente berrizendatzea, Donald Trumpen onespenarekin. Koronabirusaren bigarren olatuaren erdian heldu da eguna, ordea, eta momentuz stand-by egoeran dago asmoa.\nAnexioaren aurkako protestak Gazan. Argazkia: AFP\nAsko izan ziren nazioartean eskuak burura eraman zituztenak AEBek eta Israelek sinatutako itunaren nondik norakoak jakitean. Urtebete pasatxo egon zen Israelgo Estatua gobernubururik gabe, lau aldiz presidente izandako Netanyahuk ez baitzuen behar besteko babesik lortzen. Oposizioko buruarekin, Benny Gantz izeneko soldadu ohiarekin, gobernua eratzea lortu eta astebetera sinatu zuen kanpainan mehatxu baino gehiago promesa betegaitz itxura zuen plana betearaziko zuen ituna: Zisjordaniako lurren hirugarren anexioa itundu zuen AEBekin, bi estatu sortzeko baldintzapean.\nIrakurlea Israelgo politikan pixka bat kokatze aldera, Gantzek 2018ko abenduan Israel Resilentzia izeneko alderdi politikoa sortu zuen, ondoren beste bi alderdirekin aliantzak sinatu eta Kaḥol Lavan izeneko koalizio “zentrista eta liberala” osatzeko –Kahol Lavan izenak hebreeraz Urdina eta Zuria esan nahi du, Israelgo banderaren koloreak–. Gantzek kanpaina egin zuen esanez lehen ministroaren agintaldi kopurua legez mugatu behar zela, osasun publikoa indartuko zuela edo Palestinako Autoritatearekin bake negoziazioak berrartuko zituela, besteren artean. Netanyahurekin gobernua osatzeko negoziazioetan sartu eta aurtengo martxoan Urdina eta Zuria aliantza hautsi egin zen arren, Israel Erresilientzia alderdiak aliantzaren Urdina eta Zuria izena beretzat mantendu eta Netanyahuren Likud alderdiarekin akordioa sinatu zuen. Likudi bosgarren agintaldia abiatzeko babesa eman zion eta Gantz 2021eko urritik aurrera lehen ministro izango dela finkatuta utzi zuten, defentsa eta atzerri ministroak bere alderdiaren eskuetan uztearekin batera.\nEsan bezala, anexio planek aurrera egin zuten gobernua osatzean, palestinarrak sutuz: “Gerra krimen” bezala definitu zuen Liga Arabiarrak; Palestinako Estatuak eta Palestinaren Askapenerako Erakundeak Israelekin dituzten segurtasun itun guztiak bertan behera utziko dituztela jakinarazi zuten; Gazako agintaritza duen Hamasek armak hartzera deitu zuen Palestinaren Askapenerako Erakundea; eta NBEk anexioa bertan behera uzteko eskatu zion Netanyahuri. Iazko udaberrian, AEBek enbaxada Tel Avivetik Jerusalemera mugitu zuten, “hiri sakratua” Israelgo Estatuaren hiriburu bezala onartuz, palestinarrentzat muturreko iraina den ekintza.\nEgutegian gorriz markatutako eguna zen 2020ko uztailaren 1a, Israelek bere lurren azken hedapena gauzatuko zukeen eguna. Mundu mailan arrabotsa eragin zuen, baina eguna heldu zenean, hondeatzaile edota poliziarik ez zen ikusi, ez ohiko okupazio militarra mantentzen duten soldaduak baino gehiago behintzat; Netanyahuk kalera atera zuen bakarra komunikatu bat izan zen, esanez “AEBetako bidali bereziekin negoziazioek jarraituko” dutela. Baina, zergatik atzeratu data zehatza finkatua zuen prozedura?\n“Anexioa uztailean ez bada egiten, ez da beste inoiz egingo”, zuen izenburua Haaretz egunkari israeldarrak uztailaren 1ean kaleratutako albiste batek. Zisjordaniako kolonia juduetako zenbait buruzagik egindako adierazpena zen; beste buruzagi batzuk are zorrotzagoak izan ziren, eta joan den uztailaren 15erako gertatu ez bada anexiorik ez dela izango zioten. Atzerapena hainbat arrazoik eragin dutela uste dute: COVID-19aren krisiak, Gobernuaren barne-desadostasunek, AEBetako hauteskundeen hurbiltasunak eta kanpo presioek, besteak beste.\nIzan ere, mundua geldiarazi duen pandemiak anexioari ere ekarri dio atzerapenik. Israel bigarren koronabirus olatuak kolpatu du uztailean, kasuen gorakada nabarmenarekin. Palestinako lurretan ere igarri dute igoerarik, eta Zisjordanian konfinamendua ezarri dute. Horren aitzakian, Netanyahuren sozio Gantzek anexioa atzeratzeko eskatu du; koronabirusaren krisi betean uztailaren 1a ez dela data “sakratua” argudiatuz.\nGizartearen osasuna ez da agintariak kezkatzen dituen faktore bakarra; egoera politikoak pisu handia du. Hagar Shezaf kazetariak Haaretz-en dioenez, AEBetako hauteskundeak urtea amaitu orduko egingo dira, eta sionistek badakite Donald Trumpek ez duela mugimendu “dramatikorik” egingo eta “planarekin aurrera jarraitzearen alde” agertuko dela. Hau da, ez du “anexio bizkor” baten aldeko pausurik emango, baina anexioa gauzatzeko argi berdea emango du.\nNazio Batuen Erakundeak anexioa bertan behera uzteko eskatu dio Netanyahuri, nazioarteko legedia “larriki” urratzen duela esanez –palestinarrek Apartheidaren murrua deitu dutena ere legez kanpokotzat jo izan du askotan eta eraisteko eskatu, baina Israelek entzungor egin eta 708 kilometroko harresia eraikitzen jarraitu du palestinarren herriak eta beren lurrak bereiziz–. Anexioaren gaiarekin ere NBEren eskariei entzungor egin die Netanyahuk, gobernuko eta nazioarteko bazkideen erabakiek baldintzatu duten arte.\nBada Zisjordainaren anexioa arreta mediatikoa desbideratzeko estrategiatzat jotzen duenik ere. Netanyahu ke-saltzailetzat du Anshel Pfeffer analista israeldarrak, adibidez. Pfefferren ustetan, Netanyahu bere gobernuaren ustelkeria kasuak estaltzeko erabiltzen ari da Zisjordania. Israeldar hautesleei “denbora-pasa” jostagarria eskaini diela dio, bere ustelkeria eskandaluak, autokrazia eta koronabirusaren eta ekonomia krisiaren kudeaketa kaxkarra estaltzeko baliatuz.\nDena den, anexio fisikorik gertatu ez bada ere, mugimenduak hasiak dira. Nazioarteko zenbait ekintzailek ohartarazi dute Google Maps zerbitzuak Palestina ezabatu berri duela bere mapetatik. Palestinar herriari “iseka” egitea dela eta “Google Israelgo Gobernuaren garbiketa etnikoaren konplize” dela salatu dute. Palestina mapetara bueltarazteko eskaerak milioitik gora sinadura lortu ditu egun gutxian. Munduaren kolonizazio garaietan bezala, kartografiaren atzeko interes militarrak agerian utzi dituzte.\nEternitatera kondenatutako gatazka dirudi Palestinaren eta Israelen artekoak, ertz, ikuspuntu eta sufrimendu askorekin. Ez da ariketa erraza orri gutxitan Palestinak pairatu duen kolonizazioa laburtzea. Ezer argi badago ordea, paralelismo biblikoa eginez, David eta Goliaten arteko borroka dela. Palestinarrek aspaldi adierazi zuten beren pentsamoldea: existitzea bera, erresistitzea da.\nJoan etorri askoko lurraldea izan da gaur egun Israelgo Estatuak hartua duena, inperio handien menpe egondakoa, izan otomandarrak edo britainiarrak. 1948an, gaur egun Netanyahu buru duen estatua sortzean, ordea, lurraldearen gehiengoa eskuratzen hasi ziren biztanleriaren parterik txikiena ziren judutarrak, horretarako milioika palestinar beren etxeetatik bota eta historiatik ezabatuak diruditen terrorismo ekintzak egin bazituzten ere.\n1967a mugarria izan zen Israelen espantsionismoari dagokionez. Lurralde palestinar gehiago okupatzeari ekin eta kolonoak sartzen hasi ziren bertan. Netanyahuk orain proposatzen duen hirugarren anexioa 1967an okupatutako zenbait lurralderena da. Lehenengo anexioa 1980an gertatu zen, Ekialdeko Jerusalemen –NBEk adierazi bazuen ere hiri hori ez zegoela Israelen edo Palestinaren esku– eta bigarrena hurrengo urtean izan zen, Golango Gainetan.\nHortik aurrera Israelen estrategia beti izan da bera: gailentasun militarra eta bortizkeria normalizatuz Palestina apurka-apurka mehetzen joatea, gosez hiltzen uzten den presoa bezala. Baina palestinarrak ez dira geldirik geratu bere amaiera noiz helduko, hortzak erakutsi dituzte sarritan, mundu osoko arreta eta elkartasun keinuak lortuz. Kontaezinak dira urteetan palestinarrek egin dituzten protesta baketsuak, baita erresistentzia armatuak ere. Urteon balantzea, ia familia guztietan dauden martiriak zenbatuta egin daiteke: ehunka mila hildako eragin ditu Israelek, gehienak zibilak.\nHirugarren anexioaren mehatxuak berez ezegonkorra den egoera are gehiago ezegonkortu du. Publikoa egitean proposamenak nazioarteko fokua bereganatu bazuen ere, asko dira orain anexioa bertan behera geratuko dela uste dutenak. “Netanyahuk ez du anexiorik aurreikusi. Ez dago maparik, ezta egutegirik. Ez dago Parlamentura eramateko zirriborrorik. Joan diren hamazazpi hilabeteetan hitzemandako anexioa hauteskundeak irabazteko promesak baino ez zirela erakutsi du”, dio Anshel Pfefferrek Haaretz-eko artikuluan.\nIritzi berekoak dira Amos Harel eta Amir Tibon analistak. Netanyahuren gobernuak duen barne-gatazkaren aurrean, anexiorik ez dela emango uste dute. Dena den, Netanyahuk “anexio sinbolikoa” egitea litekeena dela diote, bertan behera geratu denaren sentsaziorik ez emateko.\nPalestinaren etorkizuna ez da ziurra, ezta Israelgo Gobernuaren erabakia ere. Egutegian seinalatutako egun gorria heldu zitzaion Israeli, baina ez zen deus gertatu. Oraindik ikusteko dago Israelen politika espantsionistak eta AEBetako inperialismoak lur zati hori bereganatuko duten edo ez, nazioarteko legedia bere alde baitu Palestinak, baita taupada internazionalista ere.\nEsperientziak erakutsi du ordea, Israelen asmo kolonialistak ez direla sekula gutxietsi behar. Hobe datorkien abagune politiko batean joka dezakete agintari israeldarrek uztailaren 1erako aurreikusia zuten karta hori.


Author: Kontu Lepo\t(1 garren horria 8 -etik)\n2020-05-25 Kontu Lepo 0 Iritzi\n2019-11-07 Kontu Lepo 0 Iritzi\nDenbora bat islik egon eta gero, hemen da KONTU LEPO IRRATIAren bosgarren saioa! Lenokoari jarraituta, baina berrikuntza eta guzti! Ekarrizketaren atalean Krisiaren Seme-alabak Sare Sozialistako kidieekin aritu gara solasean: proiektuaren hastapenak, testuingurua, eboluzioa, egungo egoera… Horrez gain, Alpistiek, Albistiek, Kantu Lepo eeeeta Kontu Historiko Lepo!\n2019-10-18 Kontu Lepo 0 Iritzi\nDemokratak eta biolentoak, horrela du izena Joxe Azurmendiren liburu ezagun batek, Euskal Herriko gatazka politikoan espainiar agentzia politiko nagusiek eraikitako kontakizunari erreferentzia eginez. Oraindik orain gatazka politikoen zentraltasuna binomio honek hartzen duela ikusten dugu. Demokratak zuzenbide estatua bere egiten duten alderdiak (burgesak, ezinbestean) dira, eta biolentoak aldiz erregimen politikoa beren praxian errefusatzen dutenak. Kataluniako gatazka politikoa bidegurutzera iritsi da aste honetan, eta aliantza zalantzatiak hautsi dira bat- batean edo. Ordena burgesa, izan Katalan nazionalista ala espainolista, zibismoaren eta hiritargoaren balio unibertsalen defendatzaile gisara agertzen zaigu, eta balio sistema horren barnean biolentziaren monopolioa gorputz polizial zein militarraren eskuetan izatea ezinbestekoa zaie. Bien bitartean, demokrazia zuzenbide- estatuaren eta konstituzio itxi baten mugak gainditu ezinean ageri da, desberdin ekiten dutenei debekuak ezarriz. Askatasunaren bertuteak alderantzizko ordena jarraitu behar lukeela uste dugu: disidentziarako askatasuna, ezberdin pentsatu eta jarduteko libertatea, eta ez muga hertsiak dituen estatus batekiko obedientzia itsua.\nZaila zaie agintari politikoei hipokresia disimulatzen, biolentziaren mugak zuzenbide estatuko aparatuaren mugetara ixten direnean margenetatik arrakalak ageri baitira. Oharkabean, komunikabide nagusien oihartzunik gabe, aste honetan Euskal Herrian hiru langilek galdu dute bizitza soldatapeko esklabutzan ziharduten bitartean. Bizitza galdu dute, erreparatu ezin den gertaera bakarra. Miserablea da etekin propiorako besteen bizitzak arriskuan jartzea, eta astez aste halako ezbeharrak gertatzen diren arren, ez dirudi biolentzia jendarte zibilaren begietan.\nEgunen batean, gizarte kapitalistaren liburu beltza idaztea izango da gure zeregina, non ezkutatuak izan diren abusu eta eraso guztiak argitara ekarriko ditugun, zintzotasunez eta egiari erreparatuta. Bitartean, zintzoa deritzoguna egiten jarraituko dugu, eta gure ustetan, ezin aurki dezakegu ezer zintzoagorik zapalduak daudenen askatasunaren alde borrokatzea baino.\nGure elkartasun guztia Kataluniaren askatasun sozialistaren alde diharduten guztiei, eta honekin batera erreprimituak izaten ari diren militante ororen berehalako askatasuna galdegiten dugu. Bestalde, besarkadarik beroena bidaltzen diegu aste honetan lan- istripuetan nahiz amiantoaren ondorioz hildako hiru langileen senitarteko eta gertukoei.\nAzpeitiko gazte batzuk.\n2019-07-22 Kontu Lepo 1 Iritzi\nMundu osoko jende andanak ditu egutegietan gorriz borobilduta San Fermin festak. Milaka lagun elkartzen da Iruñean uztailaren 6tik 14ra bitartean, eta egun horietan guztietan denetariko gertaerak jazo ohi dira festa giroan. Beste urte batez, ugari izan dira sanferminetan izandako eraso sexistak; gutxienez hemezortzi eraso salatu dituzte jaiak igaro diren bitartean. Eta udarekin batera iritsi dira hainbat eta hainbat herri eta hirietako festak ere. Horregatik, ezin aipatu gabe utzi azken asteotan Euskal Herriko beste hainbat txokotan jazo diren eraso sexistak: Beasainen, Barakaldon, Hernanin, Baionan, Donostian…\nAzpeitiko Gaztetxeko kideok erasotuak izan diren emakumeei erabateko babesa eta elkartasuna adierazi nahi diegu txoko honetatik. Halaber, ezin ahantz genezake emakume langileok jasaten dugun indarkeria eguneroko ogia dela, eta gure bizitzetako esparru guztietan gauzatzen dela. Arazo estruktural baten aurrean gaude. Sistema kapitalistak, jendarte kapitalista eratuko du eta jendarte hori harreman sozial zehatzen arabera antolatuko eta harremanduko da. Horrek, bere baitan, indarkeria matxista bezalako biolentzia formak barnebiltzen ditu. Hau da, ideologia partiarkalaz baliatuz biolentzia formak naturalizatu eta indarkeria gauzatuko duten subjektuak sortuko ditu kapitalismoak. Gizonak eta emakumeak sozialki eraikita dauden modua dela eta, indar harreman jakin batzuk erreproduzitzen dira. Indar harreman horietan gizonaren indarra emakumearekiko gailentzen da.\nJai giroan ematen diren erasook ulertzeko, besteak beste, gaur egungo festa ereduari ere erreparatu behar diogu; hau da, jai eredu kapitalistari. Horri erreparatu gabe ezin ditugu ulertu erasook. Gaur gaurkoz gure hartu-emanak biolentoak badira ere (berez, indar harremanetan oinarriturik badaude ere), azpimarragarria da festek dirauten egunotan biolentzia hori eta indarkeria hori areoagotu egiten dela, zenbait kanpo faktore, eta, orokorrean, festari esleitzen dizkiogun zenbait ezaugarri tarteko. Jaien aitzakian, hartu emanerako ditugun joerak eta jarrerak aldatzen ditugu, halaber, gure egoera zaurgarriagoa bihurtzen da. Gaur egungo jai ereduari hertsiki lotuta dauden drogen eta alkoholaren kontsumoa igo egiten da, eta, horrek, aurrez esan bezala, gure jarreretan aldaketa sakonak dakartza: jarrera inpultsiboak, jarrera agresiboak, espazioaren eta harremanen sexualizazioaren areagotzea… Faktore hauek berekin dakarte sistema honek eta bere aparatu guztiek gizonei gure gorputzekin nahi dutena egiteko esleitzen dien inpunitate soziala, hau erasoetan materializatzen delarik.\nAipatutako faktore guztiak jai eredu kapitalistari berariazkoak zaizkionez, ezin pentsa dezakegu festa eredu hau gainditu gabe eraso hauekin bukatuko dugunik. Gaur egungo harremantze ereduaren aurrean, elkartasunean oinarritutako kultura berria garatzea dagokigu: inor inoren bizkar biziko ez den kultura, zapalkuntzak eta esplotazioak espaziorik ez duen logika bat. Finean, aldaketarik egotekotan, errotiko aldaketa behar du izan.\nFestak iristear diren honetan ere, hausnar dezagun jai ereduaz eta horrek elikatzen duenaz. Herriko jaiak ate joka ditugu, eta, beraz, diziplinaz eta arduraz jokatzea dagokigu, jai kapitalistan murgiltzerakoan horren inplikazioak eta arriskuak zein diren argi izateko, eta horien gainean nola eragin dezakegun pentsatzen hasteko. Ekin diezaiogun bada!\nEraso matxisten aurrean, autodefentsa!\n2019-07-11 Kontu Lepo 0 Iritzi\n2019-06-26 Kontu Lepo 0 Iritzi\n(Kolaborazioa: Joxemari Gorria)\nAurreko batean, klaseko lan baterako testu bat irakurtzen ari nintzela pasarte honekin aurkitu nintzen: “La idea fundamental versa en torno a la interdependencia entre los seres humanos. En este sentido, el Estado de bienestar, tiene algo en común con la economía de mercado, porque la economía de mercado también es algo donde el individuo solo no es absolutamente nada. En la economía de mercado las personas dependen unas de otras, y nadie ha explicado esto tan claramente como Adam Smith en “La riqueza de las Naciones”. Toda la base de la economía de mercado gira en torno a la capacidad de interactuar entre sí, de depender unos de otros, de poder hacer cosas para los demás y que ellos hagan cosas por ti.”\nGeneralean, testuak ez dauka ez hanka eta ez bururik, baino pasarte hau aukera polita iruditu zitzaidan kapitalismoan dugun sozializatzeko eraz ausnartzeko. Alde batera utziko dugu momentuz ongizate estatuari egiten dion apologia. Pasarte honetan, ekonomia kapitalistaren oinarritzat hartzen du gizakien arteko interdependentzia, hau da, giza lanaren izaera soziala. Faktore hau ordea, gizakiaren historian eman diren lan banaketadun sistema ekonomiko guztietan eman da, eta zehazki sistema kapitalista da, sozializazio hau era indirektuan ematen den lanaren antolakuntza eredua, absurdua izanik kapitalismoa faktore honekin definitzen saiatzea.\nGizakia animalia soziala dela ulertzen dugu, zeinak bere potentzialitateak gizartean ematen den lan banaketari, hau da, antolakuntzari esker soilik azalera ditzakeen. Hau da, gizakia ez da bakarrik ezer, pentsalari liberalen abentura Robinsondarrek aurkakoa erakutsi nahi bazuten ere.\nGainontzeko sistema ekonomikoetan (feudalismoa, esklabismoa…) lanak izaera zuzenki soziala du, hau da, gizartean egiten den lan guztia zuzenean gizartearen beharrak asetzera zuzentzen da. Honek ez du esan nahi banaketa justu bat egiten denik eta ez denik zapalkuntzarik ematen gizarte hauetan, soilik esan nahi du, gizartean ematen den lan banaketa organizatuaren bidez, egiten den lan orok aldez aurretik izaera soziala duela, gizartean funtzio bat betetzera bideraturik baitago.\nSistema kapitalistan, ordea, sozializazio hau era indirektuan eta produkzioaren ondoren soilik ematen da, trukearen bidez. Horretarako beharrezkoa da aldez aurretik gizakiak produktore independente moduan agertzea, aurreko sistemetan era generalizatuan gertatzen ez zen bezala, trukearen astapenak komunitate ezberdinen artean agertzen zaizkigularik pertsona indibidualen artean baino gehiago. Kapitalismoan beraz, produktore formalki independenteek merkantziak ekoizten dituzte modu independentean, eta merkantziek balioari esker elkarren artean trukatzeko gaitasuna hartzen dute, balioa giza lanaren kristalizazioa izanik. Beraz, ikusten dugun moduan balioaren bidez soilik jartzen dira kontaktuan elkarren artean produktore independente hauek, beren lanaren izaera soziala lanaren produktuen faktore moduan agertzen zaigularik, behin produkzioaren esferatik atera ondoren.\nMarxek aztertu zuen ondoen fenomeno hau, bere Kapitala obrako “El fetitxismo de la mercancía y su secreto” pasartean: “El carácter misterioso de la forma mercancía estriba, por tanto, pura y simplemente, en que proyecta ante los hombres el carácter social del trabajo de éstos como si fuese un caracter material de los propios productos de su trabajo, un don natural social de estos objetos y como si, por tanto, la relación social que media entre los productores y el trabajo colectivo de la sociedad fuese una relación social establecida entre los mismos objetos, al margen de sus productores.”\nHau da, kapitalismoan, lanaren izaera soziala ahalbidetzen duen balioa, merkantzien faktore material moduan agertzen zaigu, lan indibidualek gizartearen lanarekin duten binkulu soziala produktuen arteko erlazio bat bailitzan agertzen zaigularik.\n“Como los productores entran en contacto social al cambiar entre sí los productos de su trabajo, es natural que el carácter especificamente social de sus trabajos privados sólo resalte dentro de este intercambio. También podríamos decir que los trabajos privados sólo funcionan como eslabones del trabajo colectivo de la sociedad por medio de las relaciones que el cambio establece entre los productos, y por medio de estos entre los productores. Por eso, ante estos, las relaciones sociales que se establecen entre sus trabajos privados aparecen como lo que son; es decir, no como relaciones deirectamente sociales de las personas en sus trabajos, sino como relaciones materiales entre personas y relaciones sociales entre cosas”.\nProduktore independenteak behin produkzioaren esferatik aterata soilik sartzen dira gizartearekin kontaktuan, trukeak beren lanen produktuen artean ezartzen dituen erlazioen bidez. Hori dela eta, beren arteko erlazioak era indirektuan agertzen zaizkigu, gauzen erlazio gisan.\nGarrantzitsua deritzot argitzea, fenomeno hau ez dela, askotan interpretatu den moduan, ilusio subjektibo soil bat, hau da, gertatzen dena ez da, gizakien arteko interdependentzia ezkutatu eta itxurazko independentzia baten irudia sortzen digula merkantziaren fetitxismoak. Hori izan balitz arazoa, nahikoa izango litzateke kontzientzia hartze batekin. Arazoa hori baino konplexuagoa da, benetan kapitalismoan gure lanen izaera soziala, balioak, merkantzien ezaugarri gisa, produktuen artean sortarazten dituen erlazio sozialen forman ezartzen dugu. Hona hemen “los mercados” ahalguztidun horien diktaduraren funtsa. Eta honi aurre egiteko, ez da nahikoa kontzientzia hartze bat, lehen pauso bat izan badaiteke ere.\nKontzientzia faltsu bat baino, gizarte kapitalistaren egitura soziala da erasotu behar dena, desjabetuon arteko elkartasunean oinarrituz, balioaren legea eta lan abstraktua suntsitzera bideratuko den iraultza prozesuari ekinez. Animo bidean.\nAtzo, ekainaren 25ean, beste erailketa bat gertatu zen Arbizun. Oraingoan, Lakber Mecanizados enpresaren Arbizuko lantegian langile bat hil zen makina batek harrapatuta. Lehenik eta behin, elkartasuna eta animorik beroenak eman nahi dizkiegu familia zein gertukoenei. Horrez gain, Gaztetxeko kideok gertakari hau salatu nahi dugu eta horregatik ohar hau kaleratzea erabaki dugu:\nEz da lehen aldia Lakuntzako enpresa honetan langile bat hiltzen dena, zehazki hiru langile hil baitira azken lau urtetan. Ez dugu sinesten gertatutako kasualitatea izan daitekeenik, hau baita langileontzako eguneroko ogia. Lan egin beharra dugunok soilik bizi ditzakegu horrelako gertakari latz hauek, eta ez honen kontura aberasten direnek. Akumulazio dinamika ezinbestekoa da kapitalaren ekoizpen prozesua martxan jartzeko, eta langileak hor hartzen du parte, izan ere, honen lan-indarretik xurgatzen da etekin ekonomikoa klase burgesarentzat. Zirkulu zoro horretan, konpetentzia geroz eta handiagoak eta epe motzagokoak dira, eta horren ondorioak langileok geure azaletan bizitzen ditugu: estresak, presioak, lan ordu extrak, lan-baldintza arriskutsuak… Atzoko ezbeharra izebergaren punta bat besterik ez da.\nKomunikabideetan agertzen ez diren zapalkuntzak ere salatu behar ditugu gure eguneroko praktika politikoan. Hala ere, atzokoari pisurik kendu nahi gabe, gogor salatu nahi dugu heriotza hau. Enpresa honetan hiru hildako egotea azken lau urteotan, egun langileok bizi ditugun zapalkuntzen adierazpen bat dira, eta egunerokoan horrelakoak salatu ez ezik, langileen borrokak ere hauspotu behar ditugu. Bide horretan, doakiela elkartasun osoa gure gaztetxetik azken hilabeteotan Euskal Herriko txoko askotan aurrera eramaten ari diren grebalariei ere.\nLangileon autoantolakuntzan sakontzen jarraitzea dagokigu militante iraultzaileoi, horrelakoak egunen batean saihesgarriak izan daitezen. Egiturazko aldaketarik gabe ez baita posible izango injustizia hauek deuseztatzea.


Ez da gaua begietara etortzen | Felipe Juaristi\nAutor: Felipe Juaristi\nBadira hutsik dauden pertsonak, zerutik eroritako txoriak, trumoi hotsez hautsitako adarrak, zauritutako gau-animaliak bezala. Lope, Miranda eta Gabriel. Hutsik daude, pertsona huts dira eta zain daude. Halabeharrak elkartu ditu oroitzera bultzatuz. Oroimena zirkulu hutsa baita, bizitza eta heriotza bezala. Hilketa batek ematen dio hasiera oroimenari. Baina bizitzak bete behar du barneko hutsa eta zirkulu guztiak itxi eta bizi berria ekarri. Hiltzea erabakita zuena ez beste bat hil zuen ETAk. Nahasi ala ez, hilketa batek beti astintzen ditu ingurukoen barne giharrak. Eta oroimena da nagusi lekuko isilen begietan. Eta bakardadea.


Autoen batez besteko prezioa% 3,6 igo da, 21.286 euroraino. | Consumer\nAutoen batez besteko prezioa% 3,6 igo da, 21.286 euroraino.\nIgoera hori, neurri batean, sustapen-deskontuen jaitsieragatik gertatu da.\nAutoen batez besteko prezioa 21.286 eurokoa izan zen uztailean, hau da, %3,6 igo zen aurreko urteko hilabete berarekin alderatuta, Faconauto Automobilgintzako Emakidadunen Elkarteen Federazioaren datuen arabera.\nGarestitze hori, neurri batean, sustapen-deskontuek %4,5eko jaitsiera izan zutelako gertatu zen. Aurreko hilean 1.604 eurokoa izan zen saldutako unitate bakoitzeko. Guztira, emakidadunen sustapen-gastua 225,7 milioi eurokoa izan zen, 2005eko uztailarekin alderatuta, %9,8 txikiagoa.\nAutoen prezioaren igoera azaltzen duten beste faktore bat haien batez besteko potentzia handitzea da; uztailean 116,9 zaldi izan ziren (%2,3 gehiago), eta neurriak ere bai. Zehazki, matrikulatutako autoen batez besteko bataila -bien arteko distantzia- %0,3 hazi zen, eta 2.615 zentimetro izatera iritsi zen.\nBestalde, erosleen poltsikoetan erregaien %11,8 garestitu zen aurreko hilean, eta horrek areagotu egin zuen motorren eraginkortasun energetikoa, %2,7 murriztu baitzen, litroko 16,06 kilometrora iritsi arte.\nMatrikulazioei dagokienez, Faconauto-ren iritziz, aurten %4,7ko murrizketa izan lezakete 2005arekin alderatuta, petrolio-upelaren prezioak 90 dolarreko hesi psikologikoa gainditzen badu.\nJoan den hilean, autoen salmentak %5,1 jaitsi ziren Espainian, 154.757 eragiketarekin, eta lur orotako ibilgailuen merkatuak, berriz, %17,9ko tasa positiboa izan zuen, 12.692 unitate matrikulatu baitziren.\nautoak precios-eu promociones-eu


Hamar film berri gehitu dira Zinemaldiaren Perlak sailean - Deia\nHamar film berri gehitu dira Zinemaldiaren Perlak sailean\ndeia.eus 09.02.2020 | 12:59\nBILBO. Hirokazu Koreedak (Tokio, 1962), 2018ko Donostia saridunak, La vérité aurkeztuko du, Veneziako Mostraren lehiaketari hasiera eman eta egun gutxitara. Zuzendariaren azken filmean, elkarri kontu-eskean ari diren ama-alaba batzuk hezurmamitu dituzte Catherine Deneuvek eta Juliette Binochek. Aurrez Donostia Zinemaldiko Sail Ofizialean lehiatua da zinemagilea, Wandafuru raifu (After Life, 1998), Hana yori mo naho (Hana, 2006), Aruitemo, aruitemo (Still Walking, 2008) eta Kiseki (Kiseki-I Wish, 2011, gidoi onenaren sariduna) filmekin. Gainera, bitan irabazi du Publikoaren saria, Soshite chichi ni naru (Like Father, Like Daughter, 2013) eta Umimachi Diary (Our Little Sister, 2015) filmei esker, hain zuzen.\nItaliako zinema-jaialdian lehiatuko da, halaber, Steven Soderbergh (Atlanta, AEB, 1963), The Laundromat aurkeztuta. Meryl Streep, Gary Oldman eta Antonio Banderas dira filmaren protagonistak. Oraingoan, Panamako paperen inguruko trama bat aukeratu du Sex, Lies and Videotape (1989), Erin Brockovich (2000) eta Ocean's Eleven (2001) filmen egileak. Dirua paradisu fiskaletan gorde zuten pertsonaia garrantzitsu batzuei buruzko ikerketa da filmaren ardatza.\nPablo Larraínek (Santiago, Txile, 1976) Donostia Hiria Publikoaren Saria lortzeko lehian parte hartuko du Ema filmarekin. Halaber, Venezian lehiatuko da huts egindako adopzio baten ondorioei aurre egin behar dien bikote bati buruzko film luze hori. Azken hamarkadan, txiletar zuzendariak behin baino gehiagotan parte hartu du Horizontes Latinos sailean, Tony manero (2007), Post Mortem (2010) eta El club (2015) filmekin, eta Perlak sailera No (2012) eta Neruda (2016) ekarri zituen.\nCiro Guerra (Río de Oro, Kolonbia, 1981) ere Urrezko Lehoia lortzeko lehian izango da ingelesez egin duen lehen filmarekin; Waiting for the Barbarians du izena, eta J.M. Coetzeeren izen bereko eleberriaren egokitzapen bat da. Mark Rylance, Johnny Depp eta Robert Pattinson dira protagonistak, besteak beste. Kolonbiar zuzendariak aurretik egindako lan guztiak Donostian izan dira. La sombra del caminante filmak Zinema Eraikitzen saria irabazi zuen 2003an eta urtebete beranduago, New Directors sailean egon zen. Ondoren, Los viajes del viento (Horizontes Latinos, 2009), El abrazo de la serpiente (Horizontes Latinos, 2015) eta Pájaros de verano (Perlak, 2018) film luzeekin itzuli da.\nGainera, aurrez Cannesko zinema-jaialdian izandako zenbait lan ere bildu dira. Naissance des pieuvres (Un Certain Regard, 2007), Tomboy (Berlingo Panorama, 2011) eta Bande de filles (Errealizadoreen Hamabostaldia eta Perlak, 2014) aurkeztu ondoren, Céline Sciammak (Pontoise, Frantzia, 1980) Portrait de la jeune fille en feu ekarriko du, margolari baten eta haren modeloaren arteko harremanari buruzko istorio bat. Hari esker, gidoi onenaren saria irabazi zuen Frantziako lehiaketan. Un Certain Regard saileko aukeran, berriz, The Climb-ek parte hartu zuen. Michael Angelo Covino aktore eta ekoizleak zuzentzen duen lehen film luzea da. Bi gizonek barre-, tristura- eta haserre-urteetan zehar izandako adiskidetasunari buruzko istorio horrek itxiko du Perlak saila, lehiaketaz kanpo.\nThe Lighthouse Robert Eggers (Lee, AEB, 1983) zuzendariaren bigarren filma da, The Witch-en (2015) ondoren. Robert Pattinson eta Willem Dafoe protagonistek irla urrun batean bizi diren bi farozain antzeztu dituzte. Astiro, eromenera amiltzen hasiko dira biak. XIX. mende hasieran girotutako zuri-beltzeko film horrek Fipresci saria eskuratu zuen Cannesko Errealizadoreen Hamabostaldian. Sail horretan bertan, halaber, Label Europa Cinema saria jaso zuen Nicolas Pariserrek (Paris, 1974). Le grand jeu (2015) filmarekin hasi zen formatu luzean, eta Alice et le maire zuzendu du orain. Filmean, alkate zahar bat (Fabrice Luchini) filosofo bikain batekin (Anäis Demosutier) harremanetan jarriko da hutsune existentzialeko krisialdi bat gainditzeko.\nOrobat, Berlingo Panoraman estreinatutako film bat hartuko du Perlak sailak. I'm Still Here (2010) lanarekin estreinakoz kamera atzean aritu ondoren, Casey Affleck (Falmouth, Massachusetts, AEB, 1975) aktoreak zuzendari- eta protagonista-lanak bete ditu Light of My Life filmean. Emakumeak ia-ia desagertu diren mundu batean zehar dabiltzan aita-alaba batzuei buruzkoa da. Azkenik, Japonian estreinatu eta gutxi barru Toronton emanaldia izan ondoren, Donostian Europako estreinaldia izango du Makoto Shinkairen (Nagano, Japonia, 1973) Tenki no ko / Weathering With You animazio-film berriak. Aurrez, besteak beste, Hoshi o ou kodomo / Children Who Chase Lost Voices (2011) eta Kimi no Na wa / Your Name (2016) lanak egin ditu zuzendariak; azken hori, gainera, Europako estreinaldia izan zen Donostiako Sail Ofizialean.\nHamar film horiek gehitu zaizkie jadanik jakinarazitakoei eta, hortaz, zuzendari hauen lanak osatuko dituzte: Kantemir Balagov (Beanpole), Alan Elliott eta Sidney Pollack (Amazing Grace), Bong Joon-Ho (Gisaengchung / Parasite), Ken Loach (Sorry We Missed You), Ladj Ly (Les Misérables), Olivier Nakache eta Éric Toledano (Hors normes / The Specials), Oliver Laxe (O que arde / Fire Will Come)eta Wang Xiaoshuai (Di jiu tian chang / So Long, My Son). Lan guztiak Donostia Hiria Publikoaren Sarietarako hautagai izango dira: film onenarena (50.000 eurokoa) eta Europako film onenarena (20.000 eurokoa).


Zergatik egingo da LKaleak Egian? : LKALEAK\nZergatik egingo da LKaleak Egian?\nIruditu zaigu Egia inguru egokia dela LKaleak garatzeko, proiektu honek izan behar dituen bi faktore biltzen direlako han.\nAlde batetik, lehen ere badira Egia kolaborazio esperientzia batzuk, pertsonen eta gizarte, hezkuntza, kultura, kirola, ekonomia eta beste alor batzuetako eragileen artekoak, denbora asko daramatenak kolaborazio harreman eta sare batzuk ehuntzen, kolektiboa ondo bizitzea jomuga dutela. Ekintza kolektibo eta komunitate giro horrek, aukera ematen digu han diren kolaborazio sareei proposatzeko jar dezatela fokua zahartzeak komunitateari planteatzen dizkion erronketan, eta, hartara, ko-sorkuntza prozesu bat garatu adineko pertsonak ekimenaren erdigunean dituena, diseinu prozesu honetako subjektu aktibotzat jarri ere.\nBeste alde batetik, Egiako datu demografikoek erakusten duten errealitatea, populazioa zahartzeak dakartzan erronkei urgente ekin beharreko errealitatea da. Izan ere, pertsona zahar gehien duen auzoetako bat dugu Egia. Auzoak dituen 15.060 biztanleetatik, % 23,9k 65 urte baino gehiago du, eta % 8,9k 80 baino gehiago, eta 80 urte baino gehiagoko horietako % 33 bakarrik bizi da.\nEgiako zahartze indizea, guztira, 208,7 da. Alde handia dago, ordea, emakumea edo gizona izan. Emakumeen zahartze indizea 267,1 da, eta gizonezkoena 155,1. Bien arteko aldea 112 puntu da Egian, eta 84 Donostia guztia hartuz gero.\nHorregatik da egokia Egian egitea babes sistema komunitario batek izan behar lituzkeen atributuak identifikatzeko prozesua. Sistema bat, pertsonak zahartzen garenean betetzen dugun funtzio sozialari bere balio eman ez eze, komunitateari ere balio bat ematen diona, zaintze sistema bat antolatzen du eta. Era berean, aitortza, elkartasun eta elkarrekikotasun printzipioen gainean eraikitako sistema izan behar du, ondo zahartzeko prozesuei laguntzeko eta haiek babesteko aukerak emateko komunitateari, eta bizipen pertsonal horiek norberaren zahartzeari nola aurre egin ulertzeko lagungarri izateko.\nLKaleak-ek sistematizatu egingo du egindako prozesua, zertan asmatu den eta zer huts egin den, eta, hartara, hemendik ateratako ikasbideak zabaltzeko eta proiektua Donostiako eta Gipuzkoako beste auzo eta toki batzuetan errepikatzeko bidea izango da.


Itsas Museoari 75.000 euro eman beharrak gogoeta egiteko premia ekarri du - Bizkaiko Hitza\nItsas Museoari 75.000 euro eman beharrak gogoeta egiteko premia ekarri du\n2016, azaroak 04 Albisteak, Bizkaia, Kultura, Politika 609\nBilboko Itsasadarra Itsas Museoari premiazko laguntza emateko baimena eskatu dio Juan Maria Aburto alkateak udalbatzari; museoak “pertsiana itxi ez dezan”, udalak 75.000 euro eman diezazkiola. Baietz esan du udalbatzak. EAJk, PSE-EEk eta PPk laguntza ematearen aldeko botoa eman dute, EH Bilduk ezetz esan du, eta Goazen Bilbao zein Udalberri abstenitu egin dira. Baina guztiak etorri dira bat gauza batean: proiektuari buruzko hausnarketa sakona egin beharra dago.\nPremiazkoa eta ezohikoa da udalak onartu duen diru saila. Museoak ez duela langileei soldatak ordaintzeko ere dirurik azaldu du Rikardo Barkala Lan eta Zerbitzuetarako zinegotziak, eta, laguntzarik ezean, museoa ixteko arriskua dagoela. Baina ez da horren ezohikoa udalaren laguntza. Onartu berri den diru sail gehigarriarekin, 245.500 euro jasoko ditu aurten museoak udaletik. Azken urteotan behin baino gehiagotan eman ditu presazko laguntzak, eta gaiari buruzko eztabaidetan beti plazaratu du proiektuaren norabideari buruz hausnartzeko beharra. Guztiek ondorioztatu izan dute ezin dela horrela segitu, baina urtero errepikatu da egoera bera.\nDatuak kezkagarriak dira: iaz, 380.000 euroko galera izan zuen museoak, eta, 2014an, 285.000 eurokoa: bi urtean milioi erdi euro baino gehiago galdu ditu.\nEtengabeko galeren zergatia azaltzerakoan, babesleen ihesa aipatu du Barkalak. Egun, Bilboko Udala, Bizkaiko Foru Aldundia, Bilboko Portua, Merkataritza Ganbera, Petronor eta Remolcadores Ibaizabal dira babesleak. Eusko Jaurlaritzak zein Espainiako Kultura Ministerioak utzi zioten babesle izateari, eta hainbat enpresak ere bai. Eta, norabidez aldatu ezean, etorkizun eskasa nabari zaio berez erakargarria behar lukeen proiektuari.\n+ Haize on!


Nor gara | San Fermin Ikastola\nNafarroan erreferentziazko ikastola gara. San Fermin Ikastolak heziketa integrala eta pertsonalizatua garatzea du helburu, euskal kulturan errotuz eta biziz, baina mundura zabalduz.\nHarro gaude gure kulturaz eta hizkuntzaz, euskalduna izatea ez baita gentilizio hutsa. Eskuzabalak gara, auzolanean sinisten dugu… Munduko hiritar euskaldunak gara.\nIkaslea, pertsona, ikastolako ardatza da. Pertsona zoriontsuak, begirunetsuak, bizitzako egoera ezberdinei erantzuten dakitenak eta gizartea hobetzeko gaitasunak izango dituztenak hezi nahi ditugu. Horrelako proiektu bat garatzeko, ezinbestekoa da profesional talde kualifikatuaren lana, eta profesional hauen etengabeko formakuntza eta garapena dira gure ikastolak eskaintzen duen kalitatezko egitasmoaren berme nagusia.\nKultura propia duen ikastola gara, sortzaileak garelako. Hezkuntzak eskatzen dituen berme eta kalitateaz gain, sorkuntzari, garapenari eta etorkizunak eskainiko dizkigun egoera ezberdinei leku egiten diona, innobazio pedagogikoari bidea zabalduz beti.\nBaina bideak egiten du helmuga. Herritik sortutako kooperatiba bat gara eta auzolanean sinisten dugu, pertsonen borondatean. Zentzu honetan, helburuak betetzeko ahaleginean ez ezik, bidean jartzen dugu begirada: pedagogia berritzaileetan, konfiantzan oinarrituz, proiektua pertsonengan ardaztuz, aniztasunean lan eginez… Kalitatezko lan zintzoa egiteak helburua betetzea baitakar.\n50 urteren ondoren, komunitate sendoa eta berritzailea sortu du San Fermin Ikastolak. Berezko kudeaketa eredua garatuz, eta bere ibilbide luzean eskuratutako esperientzia eta emaitzak hezkuntza proiektuaren zerbitzura jarriz.


Administrazio auzitegira joko du LABek, hauteskunde zerrenda onartu diezaioten | Administrazio auzitegira joko du LABek, hauteskunde zerrenda onartu diezaioten – iparraldekohitza\nAdministrazio auzitegira joko du LABek, hauteskunde zerrenda onartu diezaioten\nOspitaleko funtzio publikorako hauteskunde zerrenda aurkeztera joan dira arratsaldean. LAB aurkeztu ahal ez izatea demokratikoki “onartezina” litzatekeela uste dute.\nEuskal Kostako Ospitale Zentroko giza baliabideen zuzendariak izenpetutako dokumentu bat eskuan atera dira LAB sindikatuko kideak Baionako ospitaletik. Kazetari multzo bati hitzordua emana zioten, Ospitaleko funtzio publikorako sindikatu hauteskundeetan parte hartzeko zerrenda aurkezteko asmoa zutela-eta. Azken asteetako harremanen ondotik, zerrenda aurkeztea ukatuko zietela uste zuten, eta kazetariak lekuko izatea nahi zuten. Eta hala izan da: LABen zerrenda atxiki du giza baliabideen zuzendariak, baina dokumentu bat eman die beren zerrenda ezin duela onartu jakinarazteko. Administrazio auzitegira joko du sindikatu abertzaleak, epaile batek ebatzi dezan hauteskundeetara aurkezteko eskubidea duten ala ez.\n“Erraten digute LABek ez duela legitimitaterik Ospitaleko funtzio publikoan aurkezteko, sindikatu gisa sektore horretan ez duelako bi urteko antzinakotasuna”, azaldu du Xan Briali LABeko kide eta hauteskundeetarako zerrenda buruak. Alta, 2014tik funtzio publiko osorako estatutuak erregistratuak ditu LABek, sindikatu gisa, eta zerrenda osatzeko bete behar diren baldintza guziak bete dituztela argudiatu dute: 20 izen behar dira gutxienez, eta 22 aurkeztu dituzte; gizonen eta emazteen arteko parekidetasuna errespetatu dute… “Gure antolaketa eredua da zalantzan jartzen dutena”, salatu du Argitxu Dufau LABeko kideak. “Ipar Euskal Herrian estatutuak erregistratuak ditugu sindikatu gisa, funtzio publiko osoan. Leporatzen digutena da -eta horregatik diote ezin dugula hauteskundeetan parte hartu-, ez dugula bereziki estatuturik aurkeztua ospitaleko funtzio publikoan. Hori legearen irakurketa bat da, ospitaleko zuzendaritzak egiten duena, besterik ez. Guk sindikatu gisa beste irakurketa bat dugu. Ez dagokio ospitaleari erabakitzea nola irakurri behar den legea. Administrazio epaitegira joko dugu, epaile batek trenkatu dezan nork duen irakurketa egokia”.\n.@ArgitxuDufau-ren ustez, @LAB_iparralde-ren antolaketa eredua da erabaki honekin zalantzan ezartzen dutena @berria pic.twitter.com/BzUnezooGD\n— Iparraldeko Hitza (@IEHkohitza) October 19, 2018\nOraingoz, giza baliabideen zuzendariak erran die haien zerrenda atxikitzen zuela, nahiz eta ez duen onartzen. Beste sindikatuen zerrendak bezala aztertuko du, baina administrazio auzitegiaren epaia itxarongo du ofizialki onartzen duten ala ez ebazteko. Anartean, beste sindikatuen gisan hauteskunde kanpaina abiatua du LABek. “Lehen aldia da Ipar Euskal Herrian LABek funtzio publikoko sektore honetan zerrenda bat aurkezten duela. Sindikatuarentzat garaipen bat da. Guk gure kanpaina normaltasunez segituko dugu, gure proposamenak eta komunikazio tresnak behar bezala prestatuta, lantaldea dinamizatuz, eta espero dugu normaltasunez”, argitu du Dufauk. Bere hitzetan, “demokratikoki” ere garrantzitsua da LABen zerrenda aurkeztu ahal izatea. “22 pertsona agertu dira prest zerrenda osatzeko, erran nahi du behar bat badela; LAB beharrezkoa da ospitalean. LABi bozkatzeko aukera uztea ukatuko balute, demokratikoki ere onartezina litzateke”.\nBaionan ere, migratzaileak aterpetzeko galdea


Fisioak surtan | Aixebe & Abante\nPosted on abril 17, 2020 por Oier Gorosabel Larrañaga en fisioterapia, gutaz, komunikabideak, laborala, ustelkeria // 0 Comentarios\nEta bai: gauzak ondo doazen artean denok gara lagunak, iji eta aja. Gauzak okertzean bereizten dira hobeto lagunak nolakoak diren. Gehiago zehaztuz: norbaitekin haserretzea (interes gatazkarengatik adibidez) izaten da pertsona bat ezagutzeko modurik onena. Erdi brometan erdi benetan, esan daiteke lagun batekin haserretzea beti positiboa izaten dela: arazoa konpontzeko gai bazarete, adiskidetasuna indartuta aterako da; konpontzerik ez badago, ostera, agian onena lagun hori galtzea izango da.\nGauza horiek darabiltzat buruan zorioneko COVID-19ak ekarri digun krisi honen barruan. Fisioterapeuta modura lanean daramatzadan 27 urteetan (joder! nola pasatzen den denbora) ez dut horrelako krisi gogorrik gogoratzen Euskal Autonomi Erkidegoan ezagutu ditudan fisioterapia elkarte profesionaletan.\nBabes Zibilean dudan esperientzia apurrarengatik (espeleolaguntza arloan), badakit horrelako egoeretan hierarkiak hobeto funtzionatzen duela, asanbladek baino. Beraz, nahiz eta nire bizitza pertsonalean bigarrenaren zaleagoa izan, larrialdi egoera batean egitura militar klasikoaren aldekoa izaten naiz. Horregatik, pandemiari aurre egiteko lehen neurriak hartzen hasi behar izan ginenetik, kasu honetan ere nire gaineko agintearen esanetara jarri naiz; EFEO-ren aginduetara, alegia.\nGogoratzen baduzue, martxoaren hasieran, egoera larritzen joan ahala babes neurriak zorrozten joan ziren. EFEO-tik ere, komunikazio-lan intentsu bat abiatu zuten, krisiaren alde guztiei buruzko informazioa eta instrukzioak emanez (kontsultan jarraitu beharreko prozedurak, gure egoera legala, galeren aurreko laguntzak…). Horrek segurtasun handia eman zidan, eta ikusi nuen gure Elkargoa fidatzekoa zela. Horregatik, komunikabideek eta sare sozialek hedatutako izua kaleko jendeari zabaltzen hasi zenean, nire erabaki pertsonala kanal horiek ixilaraztea izan zen; aurrerantzean, EFEO-tik etorritako aginduak izan ziren nire iparorratz bakarra.\nBistan denez, hau ez da lankide guztiek jarraitu duten bidea. Martxoaren erdi aldean (kontsultak ixteko aginduarekin batera) mezularitza instantaneoko Telegram zerbitzuan sortutako talde batean sartu nintzen, lagun batek gomendatuta. Ikusi nuenarengatik, itxialdiak eragindako fisioterapia zentru pribatuetako jendeak egindako taldea zen, 300tik gora lagun, eta mezu-jario itzelarekin. Lehenengo pentsatu nuena zera izan zen: non egoten da jende guzti hau Elkargoak egiten duen deialdietan? 2000tik gora elkargokide izanik, asanbladetan 15-20 lagunetik gora ez dut sekula ikusi… baina ulergarria da: jendeari poltsikoa ukitzea izan ohi da mobilizaziorako deirik onena. Behin talde barruko dinamika ikusita, kezkaturik ikusi nuen izua nire lankide asko ere hartzen hasia zela.\nDiskrezioarengatik ez naiz detailerik ematen hasiko, nahiz eta egoerak azterketa sozio-laboral interesgarri baterako ematen duen; esan dezadan, bakarrik, azken egunetan gatazka bat sortu dela Elkargoarekin, kezkatutako jende multzo honek abiatutako antolakuntza-ekimen baten kontura (babes indibidualeko ekipoen eskarien harira). Gaizkiulertuak, azken finean komunikazio faltarengatik: Elkargoak markatutako erritmoa, nonbait, lankide hauendako geldoegia suertatu da, eta hortik talka.\nBaina, hasierara bueltatuz, muturreko egoeretan gatazkak sortzea normalena da. Gakoa da, gatazka hauek nola konpondu; zubiak eraikiz, ala lehertuz? Oraintxe dugu gure kolektiboaren kohesioa nolakoa den frogatzeko aukera. Bertso zaharrek dioten bezala: «surtan jartzean probatutzen da nolakoa den eltzea…«.\nPandemiaren arragoak EAE-ko fisioak sutan jarri gaittu. Kiskaliko ete gara? Aleazio barri bat sortuko da? Horri buruz idatzi dot, EFEOren aldizkarixan.


Alarma egoeran ere euskara zaintzeko eskatu die UEMAk hainbat erakunderi | UEMA - Udalerri Euskaldunen Mankomunitatea\nHasiera » Zehaztu gabe » Alarma egoeran ere euskara zaintzeko eskatu die UEMAk hainbat erakunderi\nAlarma egoeran ere euskara zaintzeko eskatu die UEMAk hainbat erakunderi\n2020(e)ko martxoak 16 Zehaztu gabe Erantzunak desaktibatuta daude Alarma egoeran ere euskara zaintzeko eskatu die UEMAk hainbat erakunderi sarreran\nAlarma egoeran eta osasun larrialdi betean, ezohiko neurrien inguruko hamaika jakinarazpen ari da heltzen egunotan herritarrengana erakunde publikoen aldetik: oharrak, arduradunen agerraldiak, bandoak, irizpideak, megafonia bidezko mezuak eta abar. Horietako asko, erdara hutsean ari dira jasotzen udalak zein herritarrak, eta udaletatik zenbait kexa jaso ditu egun hauetan UEMAk. Egoera konpondu nahian, alarma egoeran ere euskara zaintzeko eta jakinarazi beharrekoa euskaraz ere jakinarazteko eskatu die UEMAk hainbat erakunderi. Besteak beste, Eusko Jaurlaritzari eta Nafarroako Gobernuari.\nUEMA osatzen duten 87 udalerri euskaldunen izenean, UEMAko lehendakari Iraitz Lazkanok sinatutako hainbat gutun bidali ditu gaur mankomunitateak Eusko Jaurlaritzako eta Nafarroako Gobernuko zenbait sailetara. Zehazki, segurtasun eta osasun sailetako sailburuek eta arduradunek jaso dituzte gutunak. Baita UEMArekin hitzarmenak eta elkarlanerako ildoak dituzten Eusko Jaurlaritzako Hizkuntza Politikarako Sailak eta Nafarroako Gobernuko Euskarabidea Euskararen Nafarroako Institutuak ere.\nUEMAk horiei guztie gogorarazi dienez, “une gogorrak dira denontzat, eta halako uneetan ezinbestekoa da agintariek beren gain ardurak hartzea eta herritarrei argibideak behar bezala helaraztea. Egoera horretan konturatuta gaude zenbait herri euskaldunetan argibideak gaztelania hutsez ematen ari direla (megafoniaz auzoz auzo zabaltzen diren mezuak, adibidez), eta euskararik ez dela erabili herritarrekiko ahozko zein idatzizko komunikazioetan. Hainbat herritarrek jakinarazi dizkigute kexa horiek, eta gure ustez larria da jardun hori”.\nIzan ere, Lazkanoren hitzetan, “euskaldunon hizkuntz eskubideen urraketak bereziki larriak dira agintariek bermatu behar dutenean herritar orok agintarien argibideak behar bezala ulertzea, denon onerako diren neurriak har ditzaten eta herritarren artean kutsadura arriskuak gutxitu daitezen. Nola bermatu hori herri euskaldunetan bertako hizkuntza erabili gabe? Nola bermatu euskaldunek mezuak behar bezala ulertzen dituztela euren eguneroko hizkuntza erabili gabe?”.\nHorregatik guztiagatik, eskaera zehatza egin die UEMAk erakunde publiko horietako sailei: “UEMAko herrietan zabaldu beharreko ahozko nahiz idatzizko mezuetan euskara erabil dadila, herritar orok argi eta garbi jakin dezan zer egin behar duen eta zer ez duen egin behar egoera honetan. Herritarrek informazio argia eta egokia jasotzea hertsiki lotuta dago neurriak eraginkorrak izatearekin eta kutsadura arriskuak gutxitzearekin. Horregatik, eta arrisku egoerak saiheste aldera, eskatzen dizugu euskara ez dezazuela baztertu herritarrentzako komunikazio orokorretan”. Lazkanoren hitzetan, “eskaera hori aintzat hartu gabe, nekez lortuko dugu herritarrek neurri eraginkorrak hartzea eta birusaren hedadura murriztea”.\nGaur egun Araba, Bizkaia, Gipuzkoa eta Nafarroako 87 udalerri dira UEMAko kide, eta guztien artean 245.000 biztanle inguruko lurgune euskalduna osatzen dute. Udalerri horien guztien errealitate soziolinguistikoa eta bertako udalen zein herritarren hizkuntza eskubideak errespetatzeko eskatu du UEMAk, alarma egoeran ere euskara zaindu beharrekoa dela gogoratuz.\nAurreko albistea Usurbilgo osasun etxean pediatra euskalduna jartzeko eskatu diote UEMAk eta Usurbilgo Udalak Osakidetzari\nHurrengo albisteaEtxean goxo egoteko euskarazko baliabideen zerrenda


Feminismoa, plazaren erdigunean - andra.eus\nDominikako taldekoak, Udaletxearen balkoian pregoia irrakurri ondoren.\nFeminismoa, plazaren erdigunean\nMertxe Arratibel5 uztaila, 20190\nFeminismoa gero eta protagonismo handiagoa izaten ari da toki guztietan baina Zaldibarren harago joan dira: jaiaren erdigunean kokatu dituzte emakumeen aldarrikapenak. Izan ere, atzo iluntzean, Dominika talde feministakoek txupinazoa bota zuten pregoia irakurri eta gero. Ondoren —ohikoa ez den irudi batean—, euren dantzak plaza hartu zuen. Dantza Xabi Solanok prestatua eta M8rako eurek moldatutakoa zen. Oraingo honetan ere, herriko emakumeekin batera dantzatu zuten.\nNerea Urizar taldekideak azaldu duenez, “ohorea” izan zen taldearentzat udako jaiei hasiera ematea. “Proposamena jasotzeak eta gure aldarrikapenak pregoian jarri ahal izateak asko poztu gintuen eta emozioz beterik bizi genuen momentua”.\nJai parekideak eta libre sentitzea\nEta zer aldarrikatu zuten? Jai parekideak nahi dituztela, gizonekin etxeko lanak eta zaintza ardurak banatuta, eta libre sentitu nahi dutela jaiak gozatzeko biolentziarik gabe. Hori bermatzeko brigadak antolatu dituzte erasotzaileei aurre egiteko eta 24 orduko telefono zenbakia jarri dute (600742778) aholkuak edo laguntza eskaintzeko.\nHorretaz gain, buzoietan erasoen kontrako gida banatu dute eta txosna eta tabernariekin protokolo bat adostu dute gune seguruak ahalbidetzeko, leku publiko horietan emakumeak eta neskatilak libre senti daitezen jaiak nahi duten moduan, askatasunez, bizitzeko. Txosnetan ere presentzia aktiboa izango du taldeak, lehenengo aldiz, Ernai eta Gaztetxearekin bateradauden bi txosna kudeatuko ditu eta.\nDominika: abortuak egin zituen emakumea\nDominika emakumeen taldea 2018ko abenduan sortu zen. Herrian 70. hamarkadan abortuak egin zituen emakumearen izena hartu zuten, batetik haren omenez, emakumeen aldeko lan egin zuelako, eta bestetik izena polita iruditu zitzaielako.\nEmakumea hilda dago dagoeneko eta bere ondorengoak Zaldibartik kanpo bizi dira. Taldeak “detektibe lana” egiten ari da, Dominikari buruz gehiago jakiteko eta bere irudia eta zeregina erreibindikatzeko.\n«Conviene aclarar las fronteras entre el feminismo y la teoría queer» <\nFeministok fest! >


Roberto Zalbidea erakusketa hau antolatzen hasi baino egun batzuk lehenago hil zen. Erakustaldi honek bere sormenaren bilakaera islatu nahi du, hastapenak eta azkeneko kezkak. Bobby semearen kemena eta gogoa funtsezkoak izan dira atzera begirako antolatzeko.\nRoberto Zalbidea Basterretxea (1956-2019) Santurtzin eman zuen haurtzaroa. Arrantzaleen herriak ateak zabaldu zizkion itsasoari, bizitza osoan lagun izan zuen atxikimendua. Mehatxu nuklearrak eta garai hartako giro oldakorrak eragin handia izan zuen hasierako etapan. Laster gai berriak, euskal mitologia eta kultura klasikoa kasu, jorratzen hasi zen eta Atlantidako kondairak interes handia piztu zion. Ezkerraldeko artista izanda, ezin izan zion paisaia industrialak sortzen zion lilurari ihes egin. Hori dela eta, 1980-ko hamarkadako burdinaren pinturaren erreferernte bihurtu zen.\nTeknika eta xehetasun handiko margolaria, ikertzaile nekaezina izan zen. Bere azken etapan 3D betaurrekoekin ikusteko margolanak egin zituen. Bere ondarea zabala eta askotarikoa da; horren adibide dira Balmasedako murala, tamaina handikoa, eta Bilboko Erriberako merkatuaren aurreko arkupeak, edozein unetan bisitatu ditzakegunak.


11 traineruk parte hartuko dute Mutrikuko III. Yurrita Group banderan - Lea-Artibai eta Mutrikuko Hitza : Lea-Artibai eta Mutrikuko Hitza\n11 traineruk parte hartuko dute Mutrikuko III. Yurrita Group banderan\nEstropada hiru txandatan banatuta jokatuko da, eta traineru bakoitzak 3 itsas milia egin beharko ditu arraunean; lau luze eta hiru ziaboga. Lehenengo txandan aterako da etxeko taldea.\nMutriku trainerua entrenatzen\nZapatuan [uztailak 6], 17:00etan hasita, KAE2 ligako laugarren estropada puntuagarria jokatuko da Mutrikuko estropada eremuan. Antolatzaileek adierazi dutenez, 11 traineru ariko dira III. Yurrita Group bandera lortzeko lehian.\nEstropada hiru txandatan banatuta jokatuko da, eta traineru bakoitzak 3 itsas milia egin beharko ditu arraunean; lau luze eta hiru ziaboga. Lehenengo txandan aterako da etxeko taldea A.N. Castro eta San Juan Brekin batera. Bigarren txandan, Portu-Deusto, Busturialdea, Hondarribia eta Portugalete ariko dira nor baino nor azkarrago. Eta azken txandan, berriz, Castro, Bermeo B, Getxo-Arraun eta Orio.


Ba al dakizu zer den homeopatia? | Medikuntzako Ikasleak\nBa al dakizu zer den homeopatia?\nUrtarrila 31, 2011 ·\tby Adrian Hugo Aginagalde Llorente ·\tin Opinión, Sasimedikuntzak / Pseudomedicinas\t· Iruzkin bat utzi\nZER DA HOMEOPATIA?\nGehiengoek uste duten arren “Homeopatia” ez da sendabelarren sinonimoa. Homeopatiak hiru lege nagusi ditu base gisa eta arau hauek ez dira aldatu 1796. urtean Samuel Hahnemann asmatu zituenetik.\n1. ANTZEKOTASUNEN LEGEA:\nLege honen arabera sintomak sortzen dituena gai izango da ere sintoma horiek sendatzeko. Hau da, ezin baduzu lo egin kafeina hartzeak lagunduko du eta belar onduaren sukarrak eragindako begi negartsuak tipulekin sendatu daiteke. Lege hau Hahnemann beraren irudimenetik jaio zen. Ez da medikuntza jakin beharrik ikusteko arrazonamendu akastuna dela kafeina hartzeak (estimulagarria dena) lo hartzeko. Hala ere, gaur egun ere homeopatek kafeina ematen dute insomnioa tratatzeko.\n2. INFINITESIMALEN LEGEA:\nAntzekotasunen legea jarraituz Hahnemann-ek honakoa proposatu zuen: bere “tratamenduen” efektua hobetzea posible zela uretan behin eta berriz diluituz. Gero eta gehiago diluitu orduan eta efektu handiagoa izango du sendagaia Hahnemannen hitzetan. Eta honela jaio zen Infinitesimalen legea.\nKafeina tanta bat ur laurogeita hemeretzi tantetan diluituz “ehundar” bat sortzen da, homeopatek honela deiturikoa. Ehundar honetako tanta bat beste laurogeita hemeretzi ur tantei gehitu eta bi-ehundarra lortuko da, 2C izendatutakoa. Diluzio honen %99.99 ura izango da eta %0.01 kafeina. 3C-n diluzioaren kafeina portzentaia %0.0001 izango da eta 4C-n %0.000001 eta abar. Sendagai homeopatikoak 6C diluzioan saldu ohi dira (%0.000 000 000 1) eta baita 30C ere (%0.000 000 000 000 000 000 000 000 000 000 000 000 000 000 000 000 000 000 000 1). Diluzio hauek azukre bolatxo txikietan saltzen dira.\nZenbakiak ikusita jakin daiteke zentzugabeak direla. 12C diluzioarekin Avogadro Limitea pasatzen da, puntu honetatik aurrera hasierako substantziaren arrastorik ere ez gelditzea normala da.\n30C lortzen duzunerako probabilite gehiago dago loteria bost aste segituan irabazteko, kafeina molekula bakarra aurkitzeko baino. Ur normala besterik ez da azukre normalean sartuta.\n3. SUKUSIOEN (edo ASTINTZEAREN) LEGEA:\nZaldi-gurdi batetan bere sendagaiak garraiatzen ari zela Hahnemannek “aurrerapen” berria egin zuen. Sendagai homeopatikoak eraginez hauen potentzia handituko litzateke. Eragite prozesu honi “Sukusio” deritzo. Honela, sendabide homeopatikoa prestatzean diluzio bakoitzeko eragiten da sendagaia “potentziatzeko” asmoz.\nGaur egungo homeopatek uste dute “potentzazio” prozesu honen bidez urak hasierako substantziaren “memoria” edo “bibrazioak” gordetzen dituela, diluzioan ura soilik geratzen denean. Noski, ez dago ebidentzia zientifikorik esateko ura abilitate hau duenik eta are gutxiago ere paziente gaixo bat sendatzeko urak “memoria” hau erabiltzeko gai denik.\nERAGINKORRA AL DA? Sineskerian, erritualetan eta magian bere erroak izan arren, gaur egun ere homeopatek Hahnemannen legeak jarraitzen dituzte.\nLege hauek zuzentzat hartzeko ahaztu beharko genituzke azken bi mende hauetan ikasitakoa biologia, farmakologia, matematika, kimika eta fisika. Gaixotasunak ez dira sendatzen antzeko sintomak sortzen dituzten substantziak emanez. Sendagai bat ez da “potentziatzen” sukusio eta diluzio-segidak eginez. Urak ez du memoriarik, ezta memoria hau erabiltzeko gaitasunik ere. Homeopatiak ezin du funtzionatu Hahnemannek deskribatutako moduan, baina funtzionatzen al du?\nHomeopatia-tratamenduen inguruan inoiz egindako azterlanik sakonena 2005. urtean argitaratu zen The Lancet medikuntza-aldizkarian. Lan honetan ikerketa kliniko bakoitza aztertu zen eta homeopatiaren efektuak argitaratu ostean honakoa izan zen lortutako ondorioa: homeopatia-tratamenduarekin lortutako itxurazko abantailak plazebo efektuak besterik ez dira. Homeopatia ez du funtzionatzen. Ondorio hau Cochrane Collaborationek sostengatzen du (medikuntza profesionalez osatutako mundu mailako sare independentea zeinen lana medikuntza-ikerlanak aztertu eta tratamenduen eraginkortasuna erabakitzea den).\n← I Jornadas de Medicina de Familia y Comunitaria para estudiantes de Medicina\tHomeopatia gaindosiak homeopatiaren aurka →\tAsociaciones de Estudiantes / Ikasle elkarteak


2022ko ekainak 26, ordua: 12:00\nPresioa 925.0 hPa\nPresioa 946.2 hPa\nPresioa 913.1 hPa\nEguneratua: igandea, 2022ko ekainak 26, ordua: 18:22 ordu ofiziala\nEstazioa aukeratu Valsequillo : 14 km/h 11 Hinojosa del Duque : 11 km/h : Mendebaldea Aroche : 12 km/h El Granado : Estazioa geroratutako denboran. Último dato disponible de las 18:00 13 Ayamonte : 13 km/h : Iparra Cartaya : 12 km/h 17 Alajar : 17 km/h : Iparra nd Valverde del Camino : Ez dago daturik El Cerro de Andévalo : Estazioa geroratutako denboran. Último dato disponible de las 18:00 22 Alosno, Tharsis : 22 km/h : Iparra El Campillo : 9 km/h Villarrasa : 15 km/h 17 Huelva, Ronda Este : 17 km/h : Ipar-mendebaldea Cazorla : Estazioa geroratutako denboran. Último dato disponible de las 18:00 15 Baza : 15 km/h : Ipar-mendebaldea Vélez Blanco - Topares : Estazioa geroratutako denboran. Último dato disponible de las 18:00 9 Dólar : 9 km/h : Ipar-mendebaldea Baeza : 8 km/h Torres : Estazioa geroratutako denboran. Último dato disponible de las 18:00 0 Arroyo del Ojanco : 0 km/h : Bare nd Villarrodrigo : Ez dago daturik Villanueva del Arzobispo : 11 km/h nd Santa Elena : Ez dago daturik 14 Jaén : 14 km/h : Ipar-mendebaldea Linares : 5 km/h Bailén : 3 km/h 12 Andújar : 12 km/h : Mendebaldea Cardeña : Estazioa geroratutako denboran. Último dato disponible de las 18:00 Montoro : 11 km/h 12 Villanueva de Córdoba : 12 km/h : Hego-mendebaldea 9 Córdoba, Embalse de Guadanuño : 9 km/h : Hego-mendebaldea 13 Córdoba Aeropuerto : 13 km/h : Hego-mendebaldea Alcalá La Real : 6 km/h Priego de Córdoba : 13 km/h 6 Doña Mencía : 6 km/h : Mendebaldea Córdoba, Prágdena : 9 km/h Espiel : 5 km/h Fuente Palmera : Estazioa geroratutako denboran. Último dato disponible de las 18:00 9 Granada Base Aérea : 9 km/h : Ipar-mendebaldea Víznar : 10 km/h Granada-Cartuja : 5 km/h 32 Sierra Nevada, Radiotelescopio : 32 km/h : Hego-mendebaldea 2 Granada Aeropuerto : 2 km/h : Mendebaldea 8 Loja : 8 km/h : Ipar-mendebaldea Benamejí : 8 km/h 10 La Roda de Andalucía : 10 km/h : Iparra Lora de Estepa : Estazioa geroratutako denboran. Último dato disponible de las 18:00 Aguilar de la Frontera : 8 km/h La Rambla : 7 km/h 3 Écija : 3 km/h : Iparra La Puebla de los Infantes : 6 km/h Fuentes de Andalucía : Estazioa geroratutako denboran. Último dato disponible de las 18:00 Carmona : 7 km/h 11 Cazalla de la Sierra : 11 km/h : Mendebaldea 9 Guadalcanal : 9 km/h : Mendebaldea Almadén de la Plata : 9 km/h Cala : 9 km/h 4 Sevilla Aeropuerto : 4 km/h : Ipar-mendebaldea 10 Tomares, Zaudín : 10 km/h : Mendebaldea Sevilla, Tablada : 7 km/h 4 Morón de la Frontera : 4 km/h : Mendebaldea Carrión de los Céspedes : 10 km/h 10 Almonte : 10 km/h : Ipar-mendebaldea 15 Moguer, El Arenosillo : 15 km/h : Ipar-mendebaldea Las Cabezas de San Juan : 7 km/h Chipiona : 21 km/h Rota, Base Naval : Estazioa geroratutako denboran. Último dato disponible de las 18:00 6 Grazalema : 6 km/h : Mendebaldea Olvera : 13 km/h El Bosque : 14 km/h San José del Valle : 8 km/h 12 Jerez de la Frontera Aeropuerto : 12 km/h : Mendebaldea 14 San Fernando : 14 km/h : Ipar-mendebaldea 22 Cádiz : 22 km/h : Mendebaldea Medina Sidonia : 14 km/h 9 Vejer de la Frontera : 9 km/h : Mendebaldea Barbate : 21 km/h Osuna : 9 km/h nd Tarifa : Ez dago daturik Ronda Instituto : 11 km/h Jimena de la Frontera : 15 km/h Alpandeire : 12 km/h San Roque : 20 km/h Manilva : 18 km/h 13 Estepona : 13 km/h : Hego-mendebaldea Benahavís : 11 km/h Marbella, Puerto : 27 km/h Marbella : 23 km/h 8 Fuengirola : 8 km/h : Hego-mendebaldea Torremolinos : 13 km/h 3 Antequera : 3 km/h : Iparra Álora : 17 km/h Coín : Estazioa geroratutako denboran. Último dato disponible de las 18:00 18 Málaga Aeropuerto : 18 km/h : Mendebaldea nd Málaga, Centro Meteorológico : Ez dago daturik 19 Málaga, Puerto : 19 km/h : Hego-mendebaldea Rincón de la Victoria : Estazioa geroratutako denboran. Último dato disponible de las 18:00 Vélez-Málaga : Estazioa geroratutako denboran. Último dato disponible de las 18:00 Algarrobo : 11 km/h Nerja : 6 km/h Lanjarón : Estazioa geroratutako denboran. Último dato disponible de las 18:00 Salobreña : 17 km/h Motril, Puerto : 15 km/h Castell de Ferro : 11 km/h 14 Adra : 14 km/h : Mendebaldea Válor : Estazioa geroratutako denboran. Último dato disponible de las 18:00 El Ejido : Estazioa geroratutako denboran. Último dato disponible de las 18:00 18 Roquetas de Mar : 18 km/h : Mendebaldea 0 Abla : 0 km/h : Bare Láujar de Andarax : 15 km/h 12 Almería Aeropuerto : 12 km/h : Hegoa Cabo de Gata : 13 km/h Garrucha, Puerto : 12 km/h Albox : 10 km/h 10 Huércal-Overa : 10 km/h : Hego-ekialdea Fuente de Piedra : 9 km/h Peraleda del Zaucejo : 13 km/h : Mendebaldea\t11 Castuera : 11 km/h : Mendebaldea 10 Llerena : 10 km/h : Ipar-mendebaldea Villafranca de los Barros : 15 km/h : Mendebaldea\t14 Zafra : 14 km/h : Iparra Alconchel : 10 km/h : Ipar-mendebaldea\tBarcarrota : 10 km/h : Iparra\tVillanueva del Fresno : 12 km/h : Ipar-mendebaldea\tMonesterio : 10 km/h : Ipar-mendebaldea\tFuente de Cantos : 15 km/h : Mendebaldea\t13 Jerez de los Caballeros : 13 km/h : Mendebaldea Fregenal de la Sierra : 10 km/h : Iparra\t11 Azuaga : 11 km/h : Ipar-mendebaldea Villanueva de los Infantes : 11 km/h : Mendebaldea\t7 Valdepeñas : 7 km/h : Hegoa 9 Viso del Marqués : 9 km/h : Hego-mendebaldea Almadén : 6 km/h : Hego-mendebaldea\tPuertollano : 13 km/h : Hego-mendebaldea\tFuencaliente : 6 km/h : Hego-mendebaldea\tYeste, Embalse Fuensanta : Estazioa geroratutako denboran. Último dato disponible de las 18:00\tNerpio : Estazioa geroratutako denboran. Último dato disponible de las 18:00\tYeste : Estazioa geroratutako denboran. Último dato disponible de las 18:00\t3 Hellín : 3 km/h : Ipar-ekialdea Tobarra : Estazioa geroratutako denboran. Último dato disponible de las 18:00\t8 Águilas : 8 km/h : Hegoa Mazarrón : 10 km/h : Hegoa\tMoratalla : Estazioa geroratutako denboran. Último dato disponible de las 18:00\t8 Caravaca de La Cruz : 8 km/h : Ekialdea Calasparra : 5 km/h : Iparra\tBullas : Estazioa geroratutako denboran. Último dato disponible de las 18:00\tJumilla : 7 km/h : Ekialdea\t3 Cieza : 3 km/h : Ekialdea Archena : Estazioa geroratutako denboran. Último dato disponible de las 18:00\tMula : 11 km/h : Ekialdea\tCaravaca de La Cruz, Los Royos : Estazioa geroratutako denboran. Último dato disponible de las 18:00\tLorca, Zarcilla de Ramos : 10 km/h : Hego-ekialdea\t3 Lorca : 3 km/h : Ekialdea Puerto Lumbreras : Estazioa geroratutako denboran. Último dato disponible de las 18:00\tTotana : 4 km/h : Ekialdea\tAlhama de Murcia : 8 km/h : Ipar-ekialdea\t12 Ceuta : 12 km/h : Mendebaldea 20 Melilla : 20 km/h : Mendebaldea


2019ko udal, foru, europar hauteskundeak: EH Bilduk kanpaina hasi du Euskadin | EITB Udal eta foru hauteskundeak\nKoalizio abertzaleak M26ko hauteskundeetako kanpaina hasi du Donostian, Gipuzkoako ahaldun nagusi izateko hautagai Juan Karlos Izagirrerekin.\nEH Bilduren kanpainaren hasiera Gipuzkoan. Argazkia: EH Bildu.\nJuan Karlos Izagirre EH Bilduren Gipuzkoako ahaldun nagusi izateko hautagaiak foru eta udal hauteskundeen hasiera ekitaldian esan duenez, ziur dago koalizio abertzaleak lurralde hori gobernatuko duela maiatzaren 26tik aurrera.\nDonostian hasi du kanpaina Gipuzkoako EH Bilduk. Reyes Carrere Donostiako alkategai eta Maddalen Iriarte legebiltzarkidearekin batera egin du ekitaldia Izagirrek, Gipuzkoako hiriburuko Egia auzoan.\nDonostiako alkate ohiak gogorarazi duenez, EH Bilduk apirilaren 28an "emaitza apartak izan zituen" eta "olatu berri bat osatu zuen Gipuzkoan".\n"Gaur hemen gaude olatu hori hartzeko eta emaitza horiek Europako erakundeetara, udaletara eta Gipuzkoara eramateko", esan du.\nEH Bilduren proiektuak hiru ezaugarri nagusi dituela esan du Izagirrek: "Proiekturik onena daukagu, politika egiteko beste modu bat proposatzen dugu, behetik gora, eta talde plurala, prestatua, orekatua eta indartsua dugu".\nBIDEOA: EH Bilduk Iruñean hasi du kanpaina


Erreleboaren garaian | Berria.eus\nKultura Erreleboaren garaian\nKamasi Washington eta Charles Lloyd saxo jotzaileek Donostiako 52. Jazzaldiaren belaunaldi aldaketa irudikatuko dute. Ostegunean hasiko da, 'Poem of a Cell' ikuskizunarekin\nArgazkia: DONOSTIAKO JAZZALDIA\n2017-07-18 / Mikel Lizarralde\nIzen berri eta historikoen, hazten ari direnen eta (ia) dena eman dutenen uztarketa. Azkeneko urteetan ohi izan duen moduan, Donostiako 52. Jazzaldiak generoaren historian itzal handikoak diren hainbat musikariren kontzertuak programatu ditu aurten, baina, horrekin batera, jazzaren orainaldia finkatzen ari diren musikarien aldeko apustua eginda. Apustu hori Trinitate plazara, jaialdiaren gune enblematikoenera, eraman du aurten, eta horren isla da han izango direla, besteak beste, Kamasi Washington, Gregory Porter, Macy Gray eta Donny McCaslin. Azken hori izan ezik —50 urte ditu—, guztiak mende erdia betetzera iritsi ez diren musikariak. Baina, era berean, eta Miguel Martin jaialdiko zuzendariak dioen moduan, «erabat legendazkoak» diren musikariak ere joko dute jazzaldian, Wayne Shorterrek, Herbie Hancockek, Abdulah Ibrahimek eta Charles Lloydek esaterako.\nAzken hori izango da, zalantzarik gabe, aurtengo jaialdiaren izen nagusietakoa. Saxofoi jotzaileak (Memphis, AEB, 1938) Donostiako Jazzaldia saria jasoko du, larunbatean, Trinitate plazan, ibilbide osoari egiten zaion aitorpen gisa. 1965ean sortu zuen bere laukotea Lloydek, eta handik igaro dira Keith Jarrett eta Jack DeJohnette, besteak beste. Oraingoan, laukote baten buru izango da Donostian. Lloydek badaki zer den Donostiako Jazzaldiaren saria jasotzea zer den, 2002an Elvin Jones mitikoa lagundu baitzuen, bateria jotzaileari saria eman ziotenean.\nFormatu berezia izango du Donostiako Jazzaldiaren aurtengo hasierak. Ohiko Jazz Band Ball egingo da ostiralean Kursaalaren inguruan, baina horrek nolabaiteko aurrerapen heterodoxo bat izango du egun bat lehenago, Stefan Winter artista eta jazz zaleak —JMT zigilua sortu zuen bere garaian— Poem of a Cell: Tryptych of Love and Ecstasy ikuskizuna emango baitu Zurriolan. Maitasunari eta estasiari buruzko «gogoeta estetikoa» da, jaialdiaren arduradunen esanetan, eta 42 musikari bilduko ditu oholtza gainean, Winterren arabera, azkeneko 400 urteetako musika interpretatzeko asmoarekin. Proposamen ezberdina, zalantzarik gabe, jazzaldiaren lehen egunerako.\nEzberdina da, halaber, Kamasi Washington saxofoi jotzailearen lana. Jazz garaikideko artista inportanteenetako bat, inportanteena ez bada. Eta hori disko bakarrarekin, The Epic epiko bezain handinahiarekin —hirukoitza da—, lortu du Washingtonek, aurretik beste batzuek zapaldutako lurretan arakatuta, baina bide berriak irekita. Trinitate plazan joko du igandean, eta aurretik Donny McCaslin saxofoi jotzailea ariko da, hori ere belaunaldi berriko izen garrantzitsua. Trinitate da jazzaldiaren bihotza, eta han arituko dira Gregory Porter kantaria —2013an eta 2015ean ere izan zen—, ziur aski egungo jazz kantari gizonezko ospetsuenetakoa, eta Macy Gray, rhythm & bluesaren alorrean arituta ere, etiketak gainditzen dituen abeslaria.\nBaina jazzaldia Trinitatea baino askoz gehiago da azkeneko urteetan. Kursaaleko auditoriumak, adibidez, jazz ikono eztabaidaezinak jarriko ditu oholtza gainean. Hasteko, Wayne Shorter saxo jotzaile mitikoak —Donostiako Jazzaldia jaso zuen 2007an— joko du ostiralean bere laukotearekin, eta astelehenean beste izar handi bat, Herbie Hancock pianista, arituko da agertoki berean. Ez du lehenengo aldia Donostian, baina oraingoan bere alderdirik elektrikoena ekarriko du. Jazz garaikidearen ordezkariak ere izango dira Kursaalean, Hiromi eta Robert Glasper adibidez, eta baita pop izar handi bat ere: Bryan Ferry. Bere azkeneko lanetan jazzerako jauzia egin du Roxy Music taldeko abeslaria izan zenak.\nOhi bezala, Zurriolako Agertoki Berdeak hartuko ditu kontzerturik jendetsuenak, eta hasteko, ostiralean, pop-rock musikaren azkeneko 40 urteotako izen ezagunenetako bat aurkeztuko du: The Pretenders. Chrissie Hyndek duela hiru urte jo zuen Donostian, Kursaalean bertan, eta orduko hartan bere izenpean argitaratutako lehen diskoa aurkeztu zuen. Orain, berriz, ospea eman dion taldearen izenarekin aurkeztuko da oholtza gainean.


Zer ikusi, hura... - - Karkara.eus\nZer ikusi, hura...\nrikardo uzkudun 2019-05-03 13:23\nRikardo Uzkudunek KARKARAren 405. zenbakirako idatzitako iritzia, 'Nire honetan' atalean.\nHauteskunde garaia datorkigu hegoaldean. Udaletatik hasi eta Europako Batasunera doazen administrazioa ia guztiak aukeratuko-edo ditugu. Ez noa botoa eman edo abstenitzea zer den hobea eztabaidatzera, besteak beste, ez dudalako ikusten ipar garbia duen indarrik, sistema partidista barruan zein kanpoan; defentsiban jarraitzen dugu.\nGauza bakarra esatera nator: Euskaldunok perbertsio mediatiko bat nozitzen dugu. Telecinco\nedo La sexta ikusten ditugu hura eta hangoak kritikatzeko (T5k lider izaten jarraitzen du EAEn). Zenbat aldiz pentsatu ote dugu: Gu ez gara haiek bezalakoak! Espainiako politikari gehienen gezurrak ez ditugu tragatzen, haien manifestazioetara joaten direnen jarrera lotsagaberik ez dugu, ez dugu oilategian bezala hitz egiten... baina haiek ikusi gabe ezin dugu eguna pasa, haien astakeriak whatsapez bidali gabe ezin gara geratu, haietaz hitz egin gabe kasik ez daukagu konbertsaziorik.... eta okerrena, haiekin konparatu gabe ezin dugu gure burua ebaluatu. Horri autokonplazentzia deitzen diote psikologoek, agenda markatzea kazetariek, debaldeko propaganda publizistek. Zuek ikusi.


2020-05-12 - Oarsoaldeko Hitza : Oarsoaldeko Hitza\nPreso gaixoak eta adinekoak askatzeko eskatu dute Kongresuan bederatzi alderdik\nGaixotasun larri eta sendaezinak dituzten, 65 urtetik gorakoak diren eta ezarritako zigorraren hiru laurdenak beteta dituzten presoak aske uzteko eskatu dute Espainiako Kongresuan ordezkaritza duten bederatzi alderdi politikok.\nKukai Dantza Max Sarietan finalista, berriro\nGauekoak ikuskizuna Dantza Ikuskizun Onenaren atalean lehiatuko da.\nLGTBIfobiaren aurkako egunaren harira hainbat ekintza antolatu dituzte\nBullying LGTBIfobikoa nerabeengan eta homosexualitatearen despenalizazioaren gaineko bi hitzaldi antolatu ditu LGTBI+ Mahaiak.\nLGTBIfobia pairatzen ari direnentzat, helduleku batLGTBI+ Mahaiak txalotu egin du udalaren iniziatiba\nErrenta aitorpena euskaraz egitera deitu dute Oarsoaldeko lau udalek\nHitzordua eskatua zuten zergadunek, gaurtik aurrera ogasunaren bulegoetara joan daitezke errenta aitorpena era mekanizatuan egitera.\n4200 maskara kirurgiko banatuko dira Pasaian\nPasaiako Udalak bi maskara sorta jaso ditu eta proportzionaltasunez banatuko dira lau barrutietan.\nNormaltasun berrirako turismo eredua izango da aztergai ostegunean\nTurismo arloko enpresa eta langileei egongo da zuzendua #NikOarsoaldean kanpainaren hurrengo online ikastaroa. Hilaren 14an egingo da, 10:00etatik 11:00etara.\nCOVID-19agatik positibo berririk ez Oarsoaldeko lau herrietan\nCOVID-19agatik positibo berririk ez Oarsoaldeko lau herrietan. Beraz, Errenterian 119 kasu metatu daude, 50 Pasaian, 25 Oiartzunen eta 21 Lezon.\nMotora zerbitzua ohiko ordutegian eskainiko da\nAlarma egoerak ezarritako mugikortasun murrizketak direla eta, ordutegi laburragoa izan du motorak azken asteetan.


Arrasateko kultur gunea gero eta gertuago SPRI eta Udalaren arteko hitzarmenari esker — Arrasateko Udala\nArrasateko kultur gunea gero eta gertuago SPRI eta Udalaren arteko hitzarmenari esker\nAkordio onek, Arrasaten zein bailara mailan garrantzitsua izango den kalitatezko kultur gunea sortzea ahalbidetuko du, herriko kultur eragileei, arrasatearrei zein kanpotarrei kultur alorrean aukera berriak eskainiko dizkiena\nArrasatek gero eta gertuago du kultur gune garrantzitsua izango denaren sorrera. Udalak, kulturaren aldeko apustu sendoa du egina eta bide horretan, etengabeko urratsak ematen ari da arrasatearrentzat kalitatezko kultur eremu berri eta garrantzitsu bat sortzeko. Horiek horrela, oraingoan, Aprendices eraikina udal eskumenekoa izatea lortu dutela adierazi dute udaletik.\nOrain arte, eraikin honen jabetza, SPRI (Eraldaketa Lehiakorrerako Sozietatea S.A.) taldeari zegokion eta erabilera teknologikorako zuen definituta eraikina. Udalak aldiz, Aprendices eraikinaren baitan kokatu nahi ditu Arrasateko Musikal eta Goikobalu abesbatza. Horiek horrela, bien arteko elkarrizketa eta lankidetza prozesuak egin du posible adostasun batera heltzea eta datozen egunetan, hitzarmena sinatzea. Akordio honen bitartez, Aprendices eraikinaren jabetza eskuratuko du udalak eta aldi berean, SPRI-k, Zalduspe eraikinaren %35,58a lortuko du, eremu honetan gauzatu ditzan erabilera teknologikoko ekimenak.\nUdaletik azpimarratu nahi dugu SPRI taldeak jarrera eraikitzailea azaldu duela prozesu osoaren baitan. Bien arteko elkarlanak eta Udalak kulturaren alde egiten duen apustu irmoak ahalbidetu du Arrasatek gero eta gertuago izatea kultur gune berri honen sorrera. Udalak hasiera-hasieratik bideratu ditu bere indarrak proiektu honetara eta ahalegin bereziak egin ditu proiektu honen baitan aurrera pausoak eman daitezen.\nUdal gobernuak berretsi du, Aprendices eraikinaren eraberritzea eta Erlojuaren eraikinaren proiektua, legealdi osoan zehar aurrera eramango den ekimenik garrantzitsuenetarikoa dela. Horiek horrela, estrategikotzat jo dugun proiektu hau aurrera eramateko lanean jarraituko dugula hitz ematen dugu, izan ere, Udalaren helburu eta nahia da, kultur ekimenak eta taldeak eremu berean batzea, beren beharrei erantzutea eta herrian zein bailara mailan garrantzitsua izango den kultur eremu berria sortzea, herriko kultur eragileei eta arrasatearrei zein kanpotarrei kultur alorrean aukera berriak eskaini ahal izateko.


Lortu Android Lollipop | lehen bi horma paperak Androidea\nJasotako azken informazioaren arabera Android 5.0 Lollipop eguneratzea izango dugu Nexus 7 (2012), Nexus 7 (2013) eta Nexus 10 bertsioetarako. hain justu, azaroaren 3an.\nNexus gailu guztiak jarraian jasoko dute bertsio berri hau hurrengo egun horietan, horrek esan nahi du oraindik 2 aste baino gehiago falta direla kalean eguneratze berria lortzeko. Bidearekin konformatu gaitezkeen bitartean lehen bi horma paperak Android 5.0 Lollipop ofiziala eta itxura bikaina duena.\n1 Android 5.0 Lollipop horma paper ofizialak\n2 Nola atera Lollipop horma-paper ez-ofizial batzuk\nAndroid 5.0 Lollipop horma paper ofizialak\nHorma paperetatik aparte joango dira heltzen diren jakinarazpenak edo tonuak, baina hurrengo egunetarako utziko dugu, beraz, adi egon zure Android gailua Android 5.0 ofizialaren pixka batekin pertsonalizatu nahi baduzu.\nForma angeluzuzeneko lehen horma papera eta kolore urdin argia zuri eta horiekin erabiltzen jarraitzen da Google-ren jarraibidea horma paper abstraktuetarako gure gailuen pantaila ilustratzeko. Ondoren, jatorrizko tamainan 2 horma papera.\nBestea, berriz, a Google Maps maparen zati bat bertan, koralezko itsasoa eta artxipelago baten lerro estua ikus daitezke, gutxienez benetako irudi bat irudikatzen duena eta Nexus gailuen horma-paper ofizialetan beti nagusi izan den abstraktutik urruntzen dena. Bizitza pixka bat eta zerbait erreala beti da ona Google.\nNola atera Lollipop horma-paper ez-ofizial batzuk\nBi ofizialekin konforme ez bazaude, piruleta ez-ofizial hauek edo zer da bizitzako piruleta edo piruleta bat Android L bertsio berriaren zain egoteko eta zure pantailari gozoki gozoenekin hornitzeko balio dezake.\nZertan ari diren gozoki bihotzak, Bizitzako piruleta edo piruleta eta Chupa Chup batzuk guztiak batera.\nIrudi abstraktua piruleta baten erdian oinarrituta, Lollipop gehiago duen beste horma papera Android 5.0 gehiago nahi izanez gero, Twist pixka bat eta Android Lollipop amaitzeko, egun planetako android ospetsuena irudikatzeko gehien erabiltzen den irudietako bat.\nburuz karamelu horma paperak albiste gehiago iristen diren bitartean, Nexus 6 eta Nexus 9 iritziak, Android Lollipop-en bideo gehiago eta Google berriarekin erlazionatutako azken asteazkenetik aurrera gertatzen ari den guztiaren berri. Asteburu honetan, urteko gozoenetakoa inolako zalantzarik gabe eta beti bezala Androidsis-en eskutik.\nArtikuluaren bide osoa: Androidea » Tutoretzak » Android bertsioak » Deskargatu Android Lollipop lehen bi horma paper ofizialak eta gehigarri batzuk


Parque Científico y Tecnológico de Gipuzkoa| Teknologia enpresek eskaintzen dituzten etorkizuneko aukerak erakutsiko dizkiete Euskadiko lanbide heziketako ikastetxeek eta Teknologia Parkeen Sareak batxilergoko 800 ikasleri - Parque Científico y Tecnológico de Gipuzkoa Teknologia enpresek eskaintzen dituzten etorkizuneko aukerak erakutsiko dizkiete Euskadiko lanbide heziketako ikastetxeek eta Teknologia Parkeen Sareak batxilergoko 800 ikasleri - Parque Científico y Tecnológico de Gipuzkoa\nHasiera > Albisteak > 2018 > Teknologia enpresek eskaintzen dituzten etorkizuneko aukerak erakutsiko dizkiete Euskadiko lanbide heziketako ikastetxeek eta Teknologia Parkeen Sareak batxilergoko 800 ikasleri\nTeknologia enpresek eskaintzen dituzten etorkizuneko aukerak erakutsiko dizkiete Euskadiko lanbide heziketako ikastetxeek eta Teknologia Parkeen Sareak batxilergoko 800 ikasleri\nIKASLANek, HETELek eta Parkeen Sareak antolaturiko LH-KO ESPERIENTZIAREN FOROAk gazteen artean LHrekiko interesa piztea du helburu. Horretarako, bisitak egingo dituzte Arabako, Bizkaiko eta Gipuzkoako teknologia parkeetako punta-puntako hainbat enpresatara.\nLanbide Heziketako Esperientziaren Foroan parte hartzen duten Batxilergoko 800 bat ikasle hartuko ditu Euskadiko Teknologia Parkeen Sareak, datorren martxoaren 6an. Parkeen Sareak eta IKASLAN eta HETEL Lanbide Heziketako elkarteek antolaturiko jardunaldiak ikasle gazteen artean ikasketa horiekiko interesa piztea du helburu. Horretarako, oso etorkizun hurbilean lantoki izan ditzaketen teknologia enpresetara hurbildu nahi dituzte ikasleak. Hala, Arabako, Bizkaiko eta Gipuzkoako teknologia parkeek bisitaz eta hitzaldiz osatutako aldi bereko programa bat garatuko dute, euskal LHaren enplegagarritasun handia erakusteko. Izan ere, batez beste % 80ko enplegagarritasuna dute titulazio horiek guztiek, baina industria zikloen kasuan, % 100era hurbiltzen da.\nKopuru horiek giza dimentsioa har dezaten balioko du foroak, graduatu diren zenbait ikasleren eta gaur egun ikasten ari diren beste batzuen parte hartzeari esker. Horiek azalduko dute zergatik matrikulatu ziren LHan, gaur egun Euskadiko ikasleen % 50ek egiten duen bezala. Horietako batzuk, gainera, Unibertsitate titulua eskuratu eta gero matrikulatzen dira. Horrez gain, azalduko dute, prestakuntza dualaren bidez lantokietan praktikak egiteko aukerari esker, etorkizuneko aurreikuspenak nabarmen hobetu zaizkiela eta, areago, esperientzia horrek beren negozioak sortzeko prestatu dituztela. Esperientzia pertsonal horien berri izateaz gain, LHak enpresetan zein ospe ona duen ere egiaztatu ahal izango dute bisitan parte hartuko duten ikasleek.\nEkimena, aurten hirugarren edizioa beteko duena, Euskadiko Teknologia Parkeen Sarearen 2017-2020 Plan Estrategikoan txertaturik dago. Gazteen artean zientzia eta teknologiarekiko bokazioa sustatzea da Planaren helburuetako bat. Kontuan izan behar dugu Sarean bildutako 540 enpresak euskal industria ehuneko punta-puntako enpresak direla, hain zuzen ere Ikerkuntza + Garapenean (I+G) egiten duten inbertsioagatik (Euskadiko gastu osoaren % 42) eta, batez ere, goi eta erdi mailako titulazioetan talentua erakartzeko duten gaitasunagatik.


Ereñotzu - Gipuzkoako Eskola Txikiak eskola, herri eta auzo txikiak bizirik! - Gipuzkoako Eskola Txikiak - Page 2\nIragan astean Txirrita eskolako LH 6. mailako ikasleek Hernaniko DBH ikastetxea ezagutzeko aukera izan zuten. Ereñotzutik ikasturte honetan hara igaro diren Bigarren Hezkuntzako 1. mailako lau ikasleren eskutik jaso genuen gainera hango berri. Oso ongi azaldu ziguten bertako martxa eta goiz bikaina pasa genuen datorren ikasturteak har lezakeen itxu...\nGutxika ari gara gaiari amaiera ematen eta horretarako, Aranzadi Zientzia Elkarteko Maite Laso biologoa etorri zitzaigun aurreko astean eskolara. Ibilbide ornitologiko bat egin genuen Ereñotzutik gurasoekin batera. Arratsaldean berriz, Lardy albaitari zentroan lan egiten duen Imanol albaitaria etorri eta nekropsia egin genien bi oiloei. Horre...\nAzteazkena, 08 Urtarrila 2020\n2019-2020 ikasturte honen lehen hiruhilekoa joan zaigu dagoeneko. Hona tarte honetan zehar egin ditugun HAINBAT EKINTZA BEREZIREN LABURPEN BIDEOTXO bat. Ez daude ezohiko jarduera guztiak, baina bai asko. Ekintza batzuek Esploratzaileen gelak burututakoak dira (5. eta 6. mailako ikasleenak), baina gehienak eskolako gainerako adinekin na...\nGaur goizean bisita berezi bat izan dugu eskolan. Olentzero eta Mari Domingi etorri dira trikiti doinuaz lagunduta. Urduritasunak albo batera utzi eta gabon kantak ozen abestu dizkiegu. Eskerrik asko Olentzero eta Mari Domingi! Argazki gehiago ikusteko egin klik argazkian bertan.\nAurten ere belaunaldi topaketa egin dugu Ereñotzun. Hiruhileko honetan Hegaztien txanda izan da eta oso gustura ibili gara Bingoan eta kartetan.\nLiburutegira eta Kronikara bisita\nHegaztiak Hernaniko liburutegian izan gara, baita Kronikan ere. Argazkian klik eginez gero, argazki gehiago ikusiko dituzu.\nEreñotzuko HHko haurrak Donostiako Aquariuma bisitatzen izan ginen marrazoen gaia ardatz hartuta. Ondorengo argazkiaren gainean klik eginda dituzue argazkiak !!!\nGau beltza zela eta Lh-ko ikasleek kalabazak hustu zituzten. Bertako haziak lehortzen utzi eta Hegaztien gelakoak gure gelara etorri ziren horiek landatzera. Urduri itxaron genien 22 neska-mutil zetozelako baina berehala lasaitu ginen, ezagunak ditugulako. Azkenean gu ere kalabaza haziak landatzera animatu ginen. Argazki gehiago ikusteko egi...\nLehengo astean Koloreen gelakoek plastilina egin genuen. Izugarri gustora ibili ginen, argazki gehiago ikusteko egin klik argazkiari. Animatzen zarete berriz etxean egitera? Hemen dituzue jarraibideak: Beharrezko materiala eta osagaiak: -Orea egiteko ontzi bat -Edalontzi bat (neurriak kalkulatzeko) -Goilara handi bat -Irina -Gatza -Ura - Olio...\nUrriaren 31ren bueltan ekintza ugari egin genituen Txirritan: Maugi eta Agurtzanek Gau Beltza ren tradizioaren inguruan hitz egin ziguten, kalabaza handiak ekarri eta nola hustutzen ziren erakutsi. Ezusteko beldurgarriren bat ere eman ziguten!! Eskerrik asko zuen bisita izugarriarengatik! Ingeleseko irakasleekin ere aritu ginen H...\nhirutxulo inurria natura PROIEKTUAK saskia zozketa science ageda HaurHezkuntza mad ARGAZKIAK gona AKURIUM europa Martxoak 8 irudia baratza planeta BIKAINA ZABORRA batidoa ELURRA sindromea santa paseotxoa lorez murala intsektua zelai bizimodua altxorraren kutxa IBAIA Imanol Mercero tailerra UDALETXEA zapaburu bisita ingelera oporrak txangoa antzerkia duatloi EMAKUMEA #ESKOLA FESTA errezeta ereñotzu unitate proiektua NEURKETA txandaka Ereñotzu pirritx MUTIL munduko PETER PAN bizipenak Ostadar JAIA abenturak aste santua 21 futbol barria bidaia EURIA familia bizirik bixita TRIPAKADA BERDINTASUNA SUKALDEA katu klima ipuinak ipuin park AGENDA koplak BALEA tanborrada Txirrita Guraso elkartea txiki ekitaldi zaindu KIROL sariduna PAILAZOAK altxorra ilusio egunerokoa ENTSALADA KORRIKA martxoa TOPAKETAK ingurunea topaketa Elkarrizketak KRISTINAENEA tresneria platanoa kontalari ukendua artoa adin igela GAZTAÑAGA GAZTAINA festa txokolatea nazioarteko etxea tomatea zuhaitz zientzia gonbidatu Musika ipuina danbor LAGUNTXO hiriburu neska proiektu irteera osteguna lana COOKING AZTERTZEN aldaketa kutxa IBILBIDEA ikastaroa didaktikoa koloreak down AUTOBUSA olentzero TOLOSA bolondres ikasleak urtebetetzea porrotx GIZON kontaketa #irteera eskea sukaldaritza baserria eguraldi yogurra esperimentu imanol liga HAMAIKETAKOA txistorra hiruhilekoa programa basoa arotzenea MUSIKARIA SOKATIRA grabazioa euskara hitzkuntza marrazoak liburua JANARIA eguna san sebastian GOZATU amaia liburu udaberria klipa eguraldia bideo TXITAK INKUBADORAN from angiozar eskola on Vimeo. JOLASA eskola inauteria gorria AMANCAY GELAK mari MOZORROA xumea oilasko igeriketa JANA


Itxitura Gogorrak | Cercados Betigor Itxiturak\nSendotasuna eta segurtasuna direnean helburu, itxitura gogorrak hautatzea da egokiena. Aukera zabala dago, kolore eta diseinu ugari ere bai, norberaren beharretara egokitu ahal izateko. Aukera egiteko unean, gure aholkularitza izango duzu, beti ere, zure espazioa eta aurrekontua kontuan izanda.\nBetiko itxitura dugu hau, zaharrena. Erronboide maila du, bihurdura bakarrekoa, eta diametro bat baino gehiagokoak izan daitezke. Oso moldaerraza denez, itxitura askotarako balio dezake. Bi kolore aukeran: berdea eta galbanizatua.\nongi egokitzen da espaziora


1967. urtean Juan Aleman eta Felixa Irungarai senar emazteak eraikia, laister jatetxea bilakatu zen. Felixa, gaztetatik iparraldeko jatetxeetan lanean ibilitako zen eta Juan (Juanito “Eneko”), artzaintzan.\nJatetxearekin batera gaztandegia ere izan zen, bikotekide bakoitzak berea eman bait zion eraikinari. 20 lagunendako otorduak eta gasna batzun produkzioa, urteen poderioz 100 lagunendako jangela bihurtu zen eta 10.000 kilo gasna produzitzera iritsi zen. Ardi gasnarekin hainbat sari irabazitakoa da MENDIALDEA gasna; jatetxeko “kiskilurrin” gaztanbera, bildotsa txilindron eran edo “txuri ta beltxa” ingurukoen eta ez hain gertukoen sabelak ederki bete dituzte.\nBaino, deus ez da betirako eta Juanito eta Felixak eretiroa hartuz bezala MENDIALDEA eraikinari bertze garaia bizitzeko momentua iritsi zaio.\nHortik hurrengo proiektu hau: etxea zaharberritu eta apartamendu turistikoak bilakatu.\n5 apartamentu izanen ditu, 2-4 plazakoak.\nMendialdea etxearen zaharberritzea, PASSIVHAUS eraikuntza mota zorrotzaren eraginpean eraman da aurrera, oinarria ondoko bortz puntu teknikoak ongi egitea izan delarik:\nKanpo Isolamendu termiko ona.\nKalitate haundiko kanpo zurgintza, akristalamentu hirukoitza ta kamara bikoitzarekin.\nZubi termikoen kontrola, kanpo isolamenduarekin eta zurezko balkoiekin.\nAireztapen mekanikoa bero berreskuratzailearekin.\nBortz puntu hauek PHPP herramientarekin ongi kalkulatuz, eta zorrotz eraikiz, MENDIALDEA APARTAMENTU RURALETAN inoiz lehen sentitu ez duzun konforta izatea lortzen da.\nBarne haize korronterik ez dagoen eraikuntza bat da, pareta hotzen sentsaziorik ez dago, eta garrantzitsuena, barneko haizea momentu oro berritzen ari dela da, konfort termikorik batere galdu gabe.\nEgiaztatzeko modurik onena, zu zerorri zenbait egunetan gure etxera etorri eta zure gorputzak senti dezala kondizio hauetan atseden hobeki hartzen dela.\nTa gainera, eraikuntza sistema honek efizientzia energetiko altu batetaz hornitzen ditu etxebizitzak, eraikuntza osoa sostenigarria eta kontsumo bajukoa bilakatuz.\nApartamentuetako sustatzaileak sistema honen berri xehetasun gehio eman diezakezue, Aparailaria izateaz gain TRADESPERSON ziurtagiria ere baitu Alemaniako Passivhaus Institut-ek emana.\nMendialde Apartamentuak, Amaiur herrian kokatua dago, Baztan Bailarako iparraldean, mugatik 12 kilometrotara, Urdazubi eta Zugarramurditik hurbil. Inguraun, bisitatzeko herrixka eta txoko aunitz daude, enkantu berezikoak, tokiko gastronomia eskeintzen dutenak adibidez, “txuri ta beltx” edo gaztanbera famatuak.\nInguruz inguruko 40 kilometrotan ezagunak diren herriak ditu: kostaldeako Miarritze,\nDonibane Lohitzune, Hendaia, Hondarribia, edo barnekaldeko herrixkak, Donibane Garazi, Baigorri , Ezpeleta, Ainhoa , Sara, Elizondo, Doneztebe…\nBertzalde, Mendialdea Apartamentuak Baiona, Donostia edo Iruñea bezalako hiriek marrazten duten borobilaren erdian kokatua dago, denetara autoz ordu batez iritsi daitekelarik; Orreaga, Erro, Aezkoa eta Irati bezalako eskualdeak ere hemendik bisita daitezke. …\nErrekurtso turistiko anitz daude: naturak eskeintzen dituen paisajeak, arkitektura herrikoai, jauregiak, oinez edo BTT bitartez egiteko ibilbideak, eskualdeko gastronomia bere plater tipikoekin, eskualdeko komertzioa tokiko produktu desberdinak edo artisau produktuak erosteko.